TRIFYLIOS-KYPARISSIA: ΣΟΚ- Πειράματα 150 ανθρωπίνων υβριδίων με ζώα!!! ...Δημιούργησαν Ανθρωποειδή!\nΣΟΚ- Πειράματα 150 ανθρωπίνων υβριδίων με ζώα!!! ...Δημιούργησαν Ανθρωποειδή!\nΟ λόγος δημιουργίας αυτών ήταν....η επιθυμία ερευνητών να αναζητήσουν πιθανές θεραπείες σε μία ευρεία γκάμα διαφόρων παθήσεων!!\nΗ αποκάλυψη έγινε μόλις μια μέρα μετά την προειδοποίηση μια επιστημονικής επιτροπής για πιθανό εφιαλτικό σενάριο, παρόμοιο με αυτό της ταινίας ο «Πλανήτης των πιθήκων», στην οποία πειράματα δημιουργίας υβριδίων ανθρώπου με ζώο προχωράει σε


Atelier-Scarlett Fink, Bad Soden-Salmuenster: Ενοικιαζόμενα για διακοπές | HomeAway\nΒρήκαμε 50 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nAtelier-Scarlett Fink: Βρείτε τις καλύτερες επιλογές τουριστική κατοικίας για τις διακοπές σας.\nΑναζητήστε 50 τουριστικές κατοικίες\n9 Άτομα · 3 Uπνοδωμάτια · 1 Μπάνιο\nAtelier-Scarlett Fink, Bad Soden-Salmuenster: Πού να μείνετε;\nAtelier-Scarlett Fink: Στις καταχωρίσεις των καταλυμάτων μας για το 2020, θα βρείτε 50 διαφορετικά εξοχικά σπίτια. Από 10 Οικίες έως 39 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Atelier-Scarlett Fink;\nΝαι, φυσικά. Η HomeAway προσφέρει 10 Οικίες σε Atelier-Scarlett Fink. Άλλοι δημοφιλείς τύποι ενοικιαζόμενων καταλυμάτων σε Atelier-Scarlett Fink περιλαμβάνουν:\nΔιαμερίσματα: 39 ενοικιαζόμενα καταλύματα διακοπών\nΣτούντιο: 39 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Atelier-Scarlett Fink) με την επιλογή: ίντερνετ/wifi;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (ίντερνετ/wifi) ανάμεσα στα 50 τουριστικά καταλύματά μας σε Atelier-Scarlett Fink. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Atelier-Scarlett Fink;\nΝαι, η HomeAway προσφέρει μια επιλογή 50 διαθέσιμων τουριστικών καταλυμάτων για απευθείας κράτηση online και 25 για άμεση κράτηση κοντά σε Atelier-Scarlett Fink. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Atelier-Scarlett Fink!\nAtelier-Scarlett Fink - Εξερευνήστε προορισμούς στη γύρω περιοχή\nΣτάιναου αν ντερ Στράσε\nΣταθμός Sinntal Jossa\nΕκκλησία St. Peter and Paul\nΣταθμός του Μπίντινγκεν (Όμπερχες)\nΕρείπια Πύργου Burg Steckelberg\nΣταθμός του Κέλμπεραου\nΘεματικό Πάρκο Kletterwald Spessart Adventure Park\nΣταθμός του Νίντερσταϊνμπαχ\nΣταθμός του Χάιλερ-Μέρχολτς\nΣταθμός του Σίμπορν\nΛέσχη γκολφ Spessart\nΠύργος Burg Brandenstein


Ευρωπαϊκό στίβου: Στην κορυφή της Ευρώπης και η Βούλα Παπαχρήστου! (βίντεο) - Άποψη του Νότου\nΑρχική > Αθλητικά > Στίβος > Ευρωπαϊκό στίβου: Στην κορυφή της Ευρώπης και η Βούλα Παπαχρήστου! (βίντεο)\nΕυρωπαϊκό στίβου: Στην κορυφή της Ευρώπης και η Βούλα Παπαχρήστου! (βίντεο)\nΑπίθανες στιγμές για τον ελληνικό αθλητισμό\n11/08/2018 | 9:28\nΜετά την τιμωρία και την εγκυμοσύνη της επέστρεψε δριμύτερη και τα δύο προηγούμενα χρόνια κατέκτησε τρία ακόμα μετάλλια. Ήταν τρίτη τόσο στο Παγκόσμιο πρωτάθλημα κλειστού στίβου του 2016 και στην ίδια θέση στο ευρωπαϊκό πρωτάθλημα ανοικτού στίβου. Πέρσι, ήταν και πάλι τρίτη στο ευρωπαϊκό πρωτάθλημα κλειστού στίβου, ενώ φέτος ήταν έκτη στο παγκόσμιο πρωτάθλημα κλειστού στίβου. Έτσι, στο Βερολίνο κατέκτησε το χρυσό μετάλλιο που της έλειπε.


gerontakos: Oυδείς αχαριστότερος του ευεργετηθέντος\nOυδείς αχαριστότερος του ευεργετηθέντος\nΟι παρατηρητικοί των πτήσεων Αθήνα - Βρυξέλλες θα το έχουν προσέξει: η Σοφία Σακοράφα ταξιδεύει πρώτη θέση. Ισως όχι με τη διάθεση του Λένιν που ταξίδεψε πρώτη θέση από την Ελβετία στη Ρωσία για να κάνει ολόκληρη επανάσταση. Αλλά πάντως με την ίδια πεποίθηση. Με την πεποίθηση πως η πρώτη θέση είναι για τους επαναστάτες.\nΗ αλήθεια είναι πως η Σακοράφα έχει κάνει πολλές επαναστάσεις. Επαναστάτησε μια φορά ως βουλευτής του ΠΑΣΟΚ, άλλη μία ως ευρωβουλευτής του ΣΥΡΙΖΑ. Ηταν μια επανάσταση συνειδησιακή που την οδήγησε στην απόφαση να παραιτηθεί από το κόμμα - ή μάλλον και από τα δύο κόμματα. Οι άσπονδοι φίλοι της όμως, οι πρώην φίλοι, την κατηγορούν ότι η επανάσταση ήταν λειψή. Οτι το ρίσκο που πήρε η επαναστάτρια και το κόστος που κατέβαλε ήταν λελογισμένα. Οτι μπορεί η συνείδηση που εξεγέρθηκε να την έκανε να εγκαταλείψει το κόμμα, ή μάλλον τα δύο κόμματα, όχι όμως και την έδρα, τις δύο έδρες.\nΌλοι οι φίλοι δεν είναι ίδιοι. Ούτε οι πρώην. Αν οι πρώην φίλοι του φυλλορροούντος ΠΑΣΟΚ αποδέχθηκαν τη μοίρα τους, εκείνοι του ΣΥΡΙΖΑ, μολονότι μνημονιακοί και υποταγμένοι πια, αφήνιασαν. Και χτύπησαν την επανάσταση της Σακοράφα εκεί που υποτίθεται ότι θα πονούσε περισσότερο: στην έδρα που δεν άφησε και την αμοιβή του ευρωβουλευτή που δεν απαρνήθηκε. Τη χτύπησαν χωρίς περιστροφές: όλα αυτά τα χρόνια, έλεγαν στην ανακοίνωση που εξέδωσαν, η Σακοράφα δεν είχε αφήσει ούτε ένα ευρώ στο κόμμα από την αποζημίωσή της.\nΗ Σακοράφα δεν πτοήθηκε. Δεν άφησε κανένα αίσθημα ντροπής να την καταβάλει για αυτή την ευθεία κατηγορία περί ανηθικότητας. Ντροπή ένιωσε και εξακολουθούσε να νιώθει τουλάχιστον μέχρι τον Μάιο, που δήλωσε ότι νιώθει ντροπή επειδή «προέτρεψε τον λαό να ελπίζει με τον ΣΥΡΙΖΑ».\nΠριν από μερικές ημέρες η Σακοράφα επανήλθε. Τη θυμώνει, είπε, το γεγονός ότι στήριξε αυτή την κυβέρνηση πιστεύοντας ότι μπορούσε πραγματικά να αλλάξει τα πράγματα. Θυμώνει ακόμη περισσότερο επειδή ο ΣΥΡΙΖΑ είπε πολλά, πάρα πολλά ψέματα. Κατηγορεί το πρώην κόμμα της ότι εκμεταλλεύτηκε μια ταλαιπωρημένη κοινωνία και χρησιμοποίησε κάθε αθέμιτο μέσο για να πάρει την εξουσία. Κι έπειτα, σαν ιεροκατήγορος, απευθύνεται προσωπικά στον Τσίπρα: «Ησουν δυο χρόνια στην αντιπολίτευση - θεωρητικά και πρακτικά προετοιμαζόσουν να γίνεις κυβέρνηση. Εάν πραγματικά δεν ήξερες, ήσουν απόλυτα επικίνδυνος».\nΚαι η ίδια; Δεν ήξερε; Δεν είχε ανεμπόδιστη θέα από την έδρα της; Δεν προετοιμαζόταν κι εκείνη για την εξουσία; Πώς συνέβη και κατάπιε το σανό αμάσητο; Η άλλη εξήγηση θα ήταν ότι συνεχίζει να προσφέρει η ίδια σανό στους άλλους. Αλλά είναι αδύνατον. Οι παρατηρητικοί των πτήσεων Αθήνα - Βρυξέλλες θα τον έχουν προσέξει: η Σοφία Σακοράφα είναι πάντα βλοσυρή, πάντα θυμωμένη. Και πάντα στην πρώτη θέση.\nΑναρτήθηκε από Sting στις 7:01 π.μ.


Η φωτογραφία της ημέρας: Ιθάκη - Το νησί που θα ερωτευτείς - Η Φωτογραφία της Ημέρας - Athens magazine\nΗ φωτογραφία της ημέρας: Ιθάκη - Το νησί που θα ερωτευτείς. Αν δεν έχεις κάποια σχέση με τα Επτάνησα, η Ιθάκη στο μυαλό σου «τριγυρνάει» από τα μαθητικά σου χρόνια, σαν ένα μέρος που φαντάζεσαι έντονα.\nΗ πατρίδα του Οδυσσέα για την οποία έχεις πολλές πληροφορίες από τον Όμηρο, αλλά εμφανίζεται και στο ποίημα του Καβάφη, είναι πιο όμορφη ακόμα και από την εικόνα που είχες για εκείνη όταν ήσουν παιδί. Γιατί το νοερό σου ταξίδι δεν θα μπορούσε να την «φτιάξει» τόσο μαγευτική και μια βόλτα προς τα εκεί θα σε πείσει.\nΗ γεμάτη κρυμμένους θησαυρούς Ιθάκη, με το γαλάζιο και το πράσινο χρώμα να εναλλάσσονται σε κάθε ματιά, είναι ένα από τα πληρέστερα νησιά καθώς συνδυάζει σε μέγιστο βαθμό όλα όσα αγαπάς στο Ιόνιο.\nΞεκινώντας πρέπει να σε ενημερώσουμε πως από την Αθήνα η διαδρομή για την Ιθάκη θα μπορούσε να θεωρηθεί μια μίνι «Οδύσσεια», όμως μην το σκεφτείς καθόλου αφού όλα όσα θα σου δώσει, θα σε αποζημιώσουν.\nΟι λόγοι για να επισκεφτείς την Ιθάκη είναι πολλοί, ωστόσο θα ικανοποιήσει περισσότερο εκείνους τους αθεράπευτα ρομαντικούς που αγαπούν τους όμορφους οικισμούς, τα διάφανα νερά, την πυκνή βλάστηση και τα τοπία που κόβουν την ανάσα.\n24 Ιουνίου 2021 06:41\nΗ φωτογραφία της ημέρας: Λέρος - Μικρή σε μέγεθος, μεγάλη σε ιστορία\n22 Ιουνίου 2021 08:42\nΗ φωτογραφία της ημέρας: Διακοπές στη πανέμορφη Μήλο!


Τρίτη, 5η Ιουλίου 2022 12:25: πμ\nΠροβολή άρθρων κατά ημερομηνία: Σάββατο, 11 Ιουνίου 2022\nΣάββατο, 11 Ιουνίου 2022 20:49\nΟ καναπές κρεβάτι είναι ένα έπιπλο εξαιρετικά χρήσιμο και λειτουργικό που επιλέγουν είτε άτομα που έχουν μικρό σπίτι, στούντιο, γκαρσονιέρα κλπ, είτε άτομα που έχουν μεγάλο σπίτι και θέλουν ο ξενώνας να φαίνεται σαν μικρό γραφείο όταν δεν χρησιμοποιείται από επισκέπτες. Είτε τον χρησιμοποιούμε εμείς όμως, είτε οι φιλοξενούμενοί μας, ο καναπές κρεβάτι θα πρέπει να είναι άνετος και βολικός για να εξασφαλίζει ευχάριστο και ξεκούραστο ύπνο και ταυτόχρονα καλαίσθητος και στυλάτος για να ταιριάζει με τον χώρο σας.\nΠόσο εφικτό είναι όμως αυτό εν τέλει; Με τα επώνυμα Istikbal κρεβάτια, μπορείτε να είστε σίγουροι ότι ο καναπές κρεβάτι που θα επιλέξετε δεν θα ενέχει συμβιβασμούς, ούτε στην αισθητική, αλλά ούτε και στην άνεσή του, ενώ η κορυφαία ποιότητα κατασκευής που μόνο τα προϊόντα της Istikbal Kimerland μπορούν να εγγυηθούν, του εξασφαλίζει υψηλή ανθεκτικότητα και μεγάλη διάρκεια ζωής.\nΑν με τόσες επιλογές δυσκολεύεστε να βρείτε τον καναπέ κρεβάτι για τον χώρο σας, σας προτείνουμε στη συνέχεια τα πιό δημοφιλή κομμάτια για ένα στυλάτο καθιστικό και όνειρα γλυκά.\nΠρωινό στον Tifany\nΟ καναπές κρεβάτι Tifany που θα βρείτε στα κρεβάτια Istikbal είναι μία πολύ κομψή επιλογή για το σαλόνι σας. Διαθέτει ειδικά αλέκιαστα υφάσματα σε 3 διαφορετικά χρώματα, ροζ, πράσινο ή μπλε με υψηλή ανθεκτικότητα στην καθημερινή χρήση. Και ενώ εκ πρώτης όψεως μοιάζει ένας κλασικός ρετρό καναπές, μετατρέπεται σε κρεβάτι με μία απλή και εύκολη κίνηση, για να τον χρησιμοποιείτε όποτε τον χρειάζεστε. Ιδανικός για γκαρσονιέρες και studio και γενικά σπίτια με περιορισμένο χώρο, όπου ο καναπές έχει διττό ρόλο.\nΚαναπές με ένα… twist\nΣε πράσινο ή γκρίζο χρώμα, πάντα με αλέκιαστο ύφασμα, ο καναπές κρεβάτι Twist διαθέτει ευρωπαϊκά και αμερικανικά πιστοποιητικά ποιότητας και ο στιβαρός και ουδέτερος σχεδιασμός του μπορεί να τον εντάξει σε οποιοδήποτε σαλόνι ή γραφείο-ξενώνα χωρίς να δημιουργεί αισθητικές παραφωνίες.\nΣάββατο, 11 Ιουνίου 2022 17:28\nΟ Σπήλιος Λιβανός, βουλευτής Αιτωλοακαρνανίας και αντιπρόεδρος της Κοινοβουλευτικής Συνέλευσης του ΝΑΤΟ, συμμετείχε στο 10ο Regional Growth Conference, όπου συζήτησε με τον δημοσιογράφο και αρχισυντάκτη της Εφημερίδας ΠΕΛΟΠΟΝΝΗΣΟΣ Δημήτρη Τριανταφυλλόπουλο για τη θέση της Ελλάδας στο νέο γεωπολιτικό γίγνεσθαι και τις τελευταίες εξελίξεις στα ελληνοτουρκικά.\nΑκολουθούν τα βασικότερα σημεία της συνέντευξης του Σπήλιου Λιβανού:\nΤο ταξίδι του Πρωθυπουργού στην Αμερική, ήταν ένα επιτυχημένο ταξίδι, όπου υπήρξε παγκόσμια αποδοχή της Ελλάδας και των θέσεών της τόσο από το παγκόσμιο κοινό όσο και από την αμερικανική ηγεσία.\nΗ στάση της Τουρκίας, σε μια ιδιαίτερη περίοδο για το ΝΑΤΟ, έχει διάσταση δοσοληψίας με τη Δύση. Από τη μια αρνείται την εισδοχή Σουηδίας και Φινλανδίας στο ΝΑΤΟ και από την άλλη μεριά αυξάνει τη ρητορική της κατά της Ελλάδας. Κανείς δεν μπορείς να καταλάβει γιατί η Τουρκία αντιτίθεται.\nΗ στρατηγική ενημέρωσης των συμμάχων από την Ελλάδα έχει θετικά αποτελέσματα. Οι εταίροι και σύμμαχοί μας καταδικάζουν την τουρκική προκλητικότητα.\nΑισθανόμαστε ασφαλείς σε όλα τα επίπεδα, αμυντικό και διπλωματικό. Η Ελλάδα έχει «ψηλώσει» τα τελευταία τρία χρόνια σε πολιτικό, διπλωματικό, αμυντικό και οικονομικό επίπεδο.\nΗ αξιοπιστία της χώρας μας έχει αυξηθεί τα χρόνια της διακυβέρνησης της ΝΔ, κάτι που οφείλεται στην πολιτική σταθερότητα και το φιλο-επενδυτικό προφίλ αυτής της Κυβέρνησης.\nΟ Κυριάκος Μητσοτάκης είναι ο υπεύθυνος ηγέτης που αλλάζει το πολιτικό πρότυπο, λέγοντας πάντα την αλήθεια στον ελληνικό λαό, όσο σκληρή κι αν είναι αυτή, και πορεύεται με γνώμονα το εθνικό και όχι το κομματικό συμφέρον!\nΗ ρητορική του Προέδρου Ερντογάν για μια στρατηγική πολεμοχαρούς αναθεωρητισμού με ρητορικές ακρότητες αλλοίωσης της ιστορίας είναι αποτέλεσμα συναισθηματικής φόρτισης και τακτικισμών.\nΟ καλύτερος τρόπος να αποτρέψεις το ενδεχόμενο της τουρκικής πολεμικής πρόκλησης είναι ακριβώς, να είσαι έτοιμος να το αντιμετωπίσεις. Αυτό και κάνουμε.\nΣτην περιοχή μας κάνεις δεν έχει να φοβάται τίποτα, εκτός από αυτούς που αλλοιώνουν την πραγματικότητα και αναθεωρούν την ιστορία.\nΑν προκληθούμε θα απαντήσουμε. Η Ελλάδα θα αμυνθεί για κάθε σπιθαμή γης και θάλασσας μας, διασφαλίζοντας τα κυριαρχικά μας δικαιώματα και την εθνική μας κυριαρχία.\nΕάν η πρόκληση, όπως τότε στον Έβρο, από τα λόγια πάει σε πράξεις, εκεί η απάντησης μας θα είναι σκληρή.\nΤαυτόχρονα, είμαστε έτοιμοι πάντοτε, παρά τις προκλήσεις που δεχόμαστε, για έναν διάλογο με βάση το διεθνές δίκαιο και τις διεθνείς συνθήκες.\nΕμείς θέλουμε ειρήνη, σταθερότητα, ασφάλεια στην περιοχή του Αιγαίου και της Νοτιοανατολικής Ευρώπης για να μπορούν οι λαοί μας, Ελλάδας και Τουρκίας, να ευημερούν.\nΔεν έχει κανείς να φοβάται τίποτα, παρά μόνοι αυτοί που θέλουν να αλλάξουν την πραγματικότητα και να αναθεωρήσουν την ιστορία.\nΟ Κυριάκος Μητσοτάκης, όπως προκύπτει και μέσα από όλες τις δημοσκοπικές έρευνες, κρίνεται από την πλειοψηφία των πολιτών όλων των παρατάξεων ικανός ηγέτης να διαχειριστεί τις κρίσεις.\nΤέλος, ο Σπήλιος Λιβανός αναφερόμενος στο Regional Growth Conference είπε ότι πρόκειται για ένα «συνέδριο-θεσμό-πρότυπο» για την Περιφερειακή Ανάπτυξη, όχι μόνο στην Ελλάδα αλλά και την Ευρώπη, που διοργανώνουν φέτος για 10η φορά η εφημερίδα ΠΕΛΟΠΟΝΝΗΣΟΣ και η Περιφέρεια Δυτικής Ελλάδας και ευχήθηκε στους διοργανωτές «καλή δύναμη» για να συνεχίσουν την προσπάθειά τους αυτή και τα επόμενα χρόνια.


Κεφάλαιο 63 | Εκκλησία του Παντοδύναμου Θεού\nΝα κατανοείς τις δικές σου συνθήκες και επιπλέον να είσαι ξεκάθαρος αναφορικά με το μονοπάτι που πρέπει να διανύσεις· μην περιμένεις πια Εμένα να ανοίξω τα αυτιά σου και να σου υποδείξω πράγματα. Εγώ είμαι ο Θεός που παρατηρεί τα ενδόμυχα της καρδιάς του ανθρώπου και γνωρίζω την κάθε σου σκέψη και ιδέα, κι ακόμη περισσότερο κατανοώ τις πράξεις και τη συμπεριφορά σου. Μα περιλαμβάνουν οι πράξεις και η συμπεριφορά σου την υπόσχεσή Μου; Περιλαμβάνουν το θέλημά Μου; Το έχεις στ’ αλήθεια αναζητήσει αυτό; Έχεις στ’ αλήθεια ξοδέψει καθόλου χρόνο γι’ αυτό το θέμα; Έχεις στ’ αλήθεια καταβάλει καμία προσπάθεια; Δεν σου ασκώ κριτική. Απλώς αγνοείτε αυτήν την πλευρά! Είστε μονίμως τόσο μπερδεμένοι και δεν μπορείτε να δείτε τίποτα ξεκάθαρα. Γνωρίζεις ποια είναι η αιτία αυτού; Είναι επειδή οι σκέψεις σας είναι συγκεχυμένες και οι αντιλήψεις σας είναι τόσο σταθερά παγιωμένες, και προσθέστε σ’ αυτό και το γεγονός πως δεν δείχνετε κανέναν σεβασμό απέναντι στο θέλημά Μου. Ορισμένοι άνθρωποι θα πουν: «Πώς μπορείς να λες πως δεν δείχνουμε κανέναν σεβασμό στο θέλημά Σου; Διαρκώς προσπαθούμε να αντιληφθούμε το θέλημά Σου, μα ποτέ δεν μπορούμε να τα καταφέρουμε, άρα τι μπορούμε να κάνουμε; Μπορείς πράγματι να λες πως δεν καταβάλλουμε καμία προσπάθεια;» Να σε ρωτήσω: Τολμάς να λες πως είστε πραγματικά πιστοί σ’ Εμένα; Και ποιος τολμά να πει πως προσφέρει τον εαυτό του σ’ Εμένα με απόλυτη αφοσίωση; Φοβάμαι πως κανείς ανάμεσά σας δεν μπορεί να πει κάτι τέτοιο. Διότι, περιττό να πω, ο καθένας από σας έχει τις δικές του επιλογές και τις δικές του επιθυμίες και πολύ περισσότερο τις δικές του προθέσεις. Μην είστε απατηλοί! Κατανόησα ξεκάθαρα πολύ καιρό πριν όλα όσα σκέφτεστε βαθιά μέσα σας· είναι απαραίτητο να το διευκρινίσω αυτό; Πρέπει να εξετάσεις περισσότερα από κάθε πλευρά (τις σκέψεις σου και τις ιδέες σου, όλα όσα λες, κάθε λέξη, κάθε πρόθεση και κίνητρο σε όλα όσα κάνεις)· με αυτόν τον τρόπο θα επιτύχεις είσοδο σε κάθε πτυχή κι ακόμη περισσότερο θα είσαι σε θέση να εφοδιαστείς με την απόλυτη αλήθεια.\nΑν δεν σας το έλεγα με αυτόν τον τρόπο, θα ήσασταν ακόμα συγχυσμένοι, λαχταρώντας σαρκικές απολαύσεις όλη την ημέρα, με καμία απολύτως επιθυμία να δείξετε στο θέλημά Μου οποιονδήποτε σεβασμό. Χρησιμοποιώ διαρκώς το χέρι της αγάπης Μου για να σας σώσω, το γνωρίζετε αυτό; Το έχετε συνειδητοποιήσει αυτό; Σε αγαπώ ειλικρινά· τολμάς να πεις πως εσύ Με αγαπάς ειλικρινά; Αναρωτήσου, μπορείς πράγματι να έρθεις ενώπιόν Μου ώστε να δεχθείς τον έλεγχό Μου για κάθε σου πράξη; Μπορείς στ’ αλήθεια να Με αφήσεις να εξετάσω κάθε σου συμπεριφορά; Λέω πως είσαι άσωτος και βιάζεσαι να αμυνθείς. Η κρίση Μου έρχεται σε σένα· τώρα πρέπει να αντιληφθείς την αλήθεια! Το μόνο που λέω είναι η αλήθεια και αυτή υποδεικνύει τις πραγματικές συνθήκες μέσα σου. Ω, άνθρωποι! Είστε τόσο δύσκολοι στην αντιμετώπιση. Μόνο όταν σας επιδεικνύω τις πραγματικές σας συνθήκες πείθεστε βαθιά μέσα σας και με τα λόγια. Αν δεν το κάνω αυτό, τότε παραμένετε μονίμως προσκολλημένοι στις παλιές σας ιδέες και τον δικό σας τρόπο σκέψης, πιστεύοντας πως δεν υπάρχει στη γη κανείς εξυπνότερος από σας. Δεν δείχνει αυτό πως είστε απλώς αυτάρεσκοι; Δεν δείχνει πως ενδίδετε στον εφησυχασμό και την αυταρέσκεια, και πως είστε αλαζόνες και υπερόπτες; Τώρα πρέπει να το αναγνωρίσετε αυτό! Μην θεωρείτε τον εαυτό σας έξυπνο ή εντυπωσιακό, μα αντίθετα πρέπει διαρκώς να έχετε επίγνωση των ελαττωμάτων σας και των αδύναμων σημείων σας. Με αυτόν τον τρόπο, η αποφασιστικότητά σας να Με αγαπήσετε δεν θα μειωθεί, μα θα γίνεται όλο και πιο δυνατή και οι συνθήκες σας θα γίνονται όλο και καλύτερες· ακόμη πιο σημαντικό είναι πως η ζωή σας θα προοδεύει ακόμα περισσότερο, μέρα με τη μέρα.\nΌταν αντιλαμβάνεσαι το θέλημά Μου, τότε γνωρίζεις τον εαυτό σου και συνεπώς γνωρίζεις Εμένα καλύτερα και προχωράς όντας ακόμα πιο βέβαιος για Μένα. Την παρούσα περίοδο, αν κάποιος δεν μπορέσει να επιτύχει ενενήντα τοις εκατό βεβαιότητα για Μένα, μα αντίθετα συνεχίσει να είναι τη μία στιγμή έτσι, την επόμενη αλλιώς, να είναι φυσά μια ζεστό μια κρύο, τότε λέω πως αυτό το άτομο είναι σίγουρα άξιο εγκατάλειψης. Το εναπομείναν δέκα τοις εκατό εναπόκειται απολύτως στη διαφώτιση και τη φώτισή Μου, κι έτσι επιτυγχάνεται το εκατό τοις εκατό βεβαιότητας για Μένα. Αυτήν τη στιγμή, δηλαδή σήμερα, πόσοι μπορούν να επιτύχουν αυτό το είδος αναστήματος; Συνεχώς αποκαλύπτω το θέλημά Μου σ’ εσένα και τα συναισθήματα ζωής τρέχουν διαρκώς μέσα σου, γιατί, λοιπόν, δεν ενεργείς σύμφωνα με το Πνεύμα; Φοβάσαι να κάνεις λάθη; Γιατί τότε δεν επικεντρώνεσαι καθόλου στην εξάσκηση; Σου λέω, δεν μπορείς να αντιληφθείς το θέλημά Μου προσπαθώντας μία ή δύο φορές· πρέπει να υπάρχει μια διαδικασία. Το έχω πει αυτό πολλές φορές, άρα γιατί δεν το κάνεις πράξη; Δεν νομίζεις ότι είσαι ανυπάκουος; Θέλεις να τελειώσεις τα πάντα μέσα σε μια στιγμή και δεν είσαι ποτέ πρόθυμος να κάνεις την οποιαδήποτε προσπάθεια ή να ξοδέψεις καθόλου χρόνο για το οτιδήποτε. Πόσο ανόητος είσαι και ακόμα περισσότερο πόσο αδαής είσαι!\nΔεν γνωρίζετε πως μιλώ διαρκώς για πράγματα χωρίς να μασάω τα λόγια Μου; Γιατί είστε μονίμως αργόστροφοι, απαθείς και ανόητοι; Πρέπει να εξετάσετε τον εαυτό σας περισσότερο και πρέπει να έρχεστε ενώπιόν Μου πιο συχνά αν υπάρχει κάτι που δεν κατανοείτε. Σου λέω, μιλώ με όλους αυτούς τους διαφορετικούς τρόπους ώστε να σας καθοδηγήσω ενώπιόν Μου· γιατί, μετά από τόσο καιρό και πάλι δεν το συνειδητοποιείτε αυτό; Είναι επειδή τα λόγια Μου σας έχουν μπερδέψει όλους; Ή είναι επειδή δεν έχετε αντιμετωπίσει το καθετί από τα λόγια Μου με σοβαρότητα; Όταν βλέπετε τα λόγια Μου, έχετε καλή γνώση του εαυτού σας και λέτε πως Μου χρωστάτε ή πως δεν μπορείτε να κατανοήσετε το θέλημά Μου. Και μετά; Είναι σαν να μην έχεις καμία σχέση με αυτά τα πράγματα, σαν απλώς να μην είσαι κάποιος που πιστεύει στον Θεό. Δεν καταβροχθίζετε απλώς πληροφορίες χωρίς να δίνετε στον εαυτό σας χρόνο να τις χωνέψει; Όταν απολαμβάνετε τα λόγια Μου, είναι σαν να ρίχνετε γρήγορες ματιές σε λουλούδια ενώ καλπάζετε στη ράχη ενός αλόγου, χωρίς ποτέ να προσπαθείτε να αντιληφθείτε το θέλημά Μου μέσα από τα λόγια Μου. Έτσι είναι οι άνθρωποι: πάντα τους αρέσει να φαίνονται ταπεινοί κι αυτό το είδος ανθρώπου είναι το πιο μισητό. Όταν έρχονται σε επαφή με άλλους ώστε να συναναστραφούν, τους αρέσει πάντα να μοιράζονται τη γνώση για τον εαυτό τους μπροστά στους άλλους ανθρώπους, κάνοντάς τους να δουν πως πρόκειται για κάποιον που δείχνει σεβασμό στο φορτίο Μου, ενώ στην πραγματικότητα είναι πιο ανόητοι κι από τους ανόητους. (Δεν συναναστρέφονται εκφράζοντας την πραγματική τους διαίσθηση ή γνώση για Μένα στους αδελφούς ή τις αδελφές τους, μα αντίθετα βάζουν τον εαυτό τους στο προσκήνιο και κάνουν επίδειξη μπροστά στους άλλους ανθρώπους· απεχθάνομαι αυτούς τους ανθρώπους περισσότερο απ’ όλους, γιατί Με διαβάλλουν και Με δυσφημούν.)\nΣυχνά κάνω τα σπουδαιότερα θαύματα Μου να εκδηλώνονται μέσα σας —δεν μπορείτε να τα δείτε; Αυτό που αποκαλείται πραγματικότητα βιώνεται από αυτούς που Με αγαπούν ειλικρινά —δεν το έχετε δει; Δεν είναι αυτή η καλύτερη απόδειξη μέσω της οποία μπορείτε να Με γνωρίσετε; Δεν γίνεται αυτό ο καλύτερος μάρτυρας για Μένα; Μα δεν το αναγνωρίζετε. Πείτε Μου, ποιος μπορεί να βιώσει την πραγματικότητα σε αυτήν την αμφιβόλου ηθικής γη που είναι βρόμικη, σιχαμερή και διεφθαρμένη από τον Σατανά; Δεν είναι όλοι οι άνθρωποι διεφθαρμένοι και κενοί; Τέλος πάντων, τα λόγια Μου έχουν φτάσει στο αποκορύφωμά τους· δεν υπάρχουν λόγια που να μπορούν να κατανοηθούν πιο εύκολα από αυτά. Ακόμη κι ένας εντελώς ηλίθιος θα μπορούσε να διαβάσει τα λόγια Μου και να τα κατανοήσει, άρα δεν δείχνει αυτό πως απλώς δεν έχετε καταβάλει καμία προσπάθεια;\nΠροηγούμενο: Κεφάλαιο 62\nΕπόμενο: Κεφάλαιο 64\nΔιαδίδω το έργο Μου ανάμεσα στα έθνη των Εθνικών. Η δόξα Μου ακτινοβολεί σε ολόκληρο το σύμπαν· όλοι οι αστροδιάστικτοι άνθρωποι φέρουν το...


Χρηση gps STATIC μεθοδος και RTK μεθοδος - HEPOS-Προβολικά Συστήματα - Michanikos.gr\nBy vagoskatran_18, November 3, 2011 in HEPOS-Προβολικά Συστήματα\nΘα ήθελα να ρωτήσω σε μετρήσεις με ακρίβεια στις στάσεις (όταν χρησιμοποιούμε ταχύμετρο στα 2 δεκαδικά στα σημεία αποτύπωσης),\nθα πρεπει να χρησιμοποιούμε gps με static μέθοδο ή rtk μέθοδο, όταν θέλουμε να ιδρύσουμε καινουργιες στάσεις;\n(Από πριν έχουμε επισημάνει τριγωνομετρικά σημεία (τουλάχιστον 4) για να ιδρυθεί τοπικό δίκτυο). Φυσικά τα σημεία αποτύπωσης δεν\nείναι σημεία σε κατασκευές με μπετον, αλλά σημεία εδάφους από εκσκαφές σε ανοιχτά ορυχεία εξόρυξης.\nΟ στατικός διαφορικός εντοπισμός, γενικά, είναι ακριβέστερος από τoν εντοπισμό σε πραγματικό χρόνο (RTK). Οι διαφορές όμως σε επίπεδο πολυγωνομετρίας είναι τόσο μικρές (σε σχέση με τους υπόλοιπους παράγοντες σφαλμάτων) που σπάνια "ρίχνουμε" τις στάσεις με στατικό.\nΔεν ισχύει το ίδιο για τριγωνομετρικό δίκτυο, του οποίου πρέπει να σεβόμαστε τους κανόνες για την επιλογή θέσης, την ίδρυση της κατάλληλης σήμανσης, των παρατηρήσεων και της συνόρθωσής του.\nΔεν αντιλέγω, αλλά στην περίπτωση που έχουμε γνωστά τριγωνομετρικά, δεν μπορούμε να κατασκευάσουμε ένα "τοπικό δίκτυο" στο GPS με μετρήσεις σε STATIC και μετά να το χρησιμοποιούμε για να\nιδρύουμε στάσεις με RTK;\nΥποθέτω πως γράφοντας "τοπικό δίκτυο" εννοείς ένα τοπικό σετ μετασχηματισμού (localization) με σταθερά τα υπάρχοντα τριγωνομετρικά.\nΑσφαλώς και μπορείς να το κάνεις και στη συνέχεια να το φορτώσεις στους δέκτες και να πυκνώνεις το πολυγωνομετρικό δίκτυο με RTK. Επιπρόσθετα, αυτός είναι και ο μοναδικός τρόπος που μπορείς να πετύχεις ακρίβεια στα υψόμετρα με RTK.\nΦυσικά αυτό ακριβώς εννοώ. Ευχαριστώ!\nΟι static μετρήσεις vagoskatran_18 θα πραγματοποιηθούν με base-rover ή με σταθμό αναφοράς;\nΗ ερώτηση του αγαπητού agior, νομίζω, δεν απαντήθηκε..πρόκειται για localization ή για πύκνωση δικτύου;\nΈχω το εξής πρόβλημα, έχω κάνει μετρήσεις static (L1) και επίλυση με VRS από hepos περιπου 30 λεπτα παρατηρηση με GNSS_solutions. Άλλος συνάδελφος μετρησε την ιδια περιοχη με RTK από το δικτυο του civilshop και σε όλα τα σημεια έχουμε 8 μετρα διαφορά. Αυτός είναι 8 μετρα χαμηλότερα από τα δικά μου. Έχω φτάσει στο συμπέρασμα πως τα δικά του υψόμετρα είναι αυτούσια η μέση στάθμη της Θάλασσας που δίνει το WGS84 χωρίς να το μετατρέπει σε GGRS87_HEPOS\nτελικα το προβλημα ειναι στο GNSS_solutions, διορθωνει μονο για ΧΥ και οχι για Ζ


Φυσικό αντιδιαβητικό προϊόν για την ελάττωση των επιπέδων του σακχάρου στο αίμα, αποτρέπει ταυτόχρονα την εμφάνιση των επιπλοκών του σακχαρώδη διαβήτη. Η υπεργλυκαιμία είναι η κυριώτερη αιτία επιπλοκών, όπως τύφλωση, ακρωτηριασμοί και νεφρική ανεπάρκεια στους ενηλίκους.\nΠολλές απο τις επιπλοκές μπορούν εύκολα να μειωθούν σε αριθμό, να καθυστερήσει η εμφανισή τους ή να αποφευχθούν με ικανοποιητικό έλεγχο του σακχάρου στο αίμα. Το DIABECON έχει αποδειχθεί αποτελεσματικό για την καταπολέμηση των αυξημένων επιπέδων γλυκόζης στο αίμα.\nΜελέτες με θέμα το μηχανισμό δράσης του DIABECON έχουν δείξει οτι βοηθά στην αποθήκευση του γλυκογόνου στο ήπαρ και αυξάνει την απέκκριση της ινσουλίνης, διατηρώντας σταθερή την αναγεννητική ικανότητα των παγκρεατικών β-κυττάρων.\nΚωδικός Προϊόντος: 309882


Παύλος Σταματόπουλος: «Είναι μόδα να γράψουν κάτι κακό για τη Σπυροπούλου» - iShow.gr\nΠαύλος Σταματόπουλος: «Είναι μόδα να γράψουν κάτι κακό για τη Σπυροπούλου»\nΟ Παύλος Σταματόπουλος διαβάζεις τις κριτικές που γίνονται για την εκπομπή Σπίτι μου σπιτάκι μου και απαντά.\nΥπάρχουν δύο ειδών κριτικές: Υπάρχει η αμερόληπτη κριτική. Σε αυτή βλέπουν την εκπομπή και κρίνουν με βάση το περιεχόμενο και την παρουσία σου. Υπάρχουν, όμως, και άνθρωποι που νιώθουν κριτικοί με την έννοια ότι έχουν κάποιες σελίδες στο διαδίκτυο και νομίζουν ότι, επειδή γράφουν για την τηλεόραση, είναι και κριτικοί.\nΒέβαια, δεν έχουν δουλέψει ούτε μία φορά στη τηλεόραση για να δουν λίγο τους μηχανισμούς. Στην πρώτη περίπτωση, που είναι επαγγελματίες φυσικά, και τη διαβάζω και την ακούω. Στη δεύτερη περίπτωση, επειδή έχω κάνει και εγώ ένα ξεσκαρτάρισμα, μου είναι παντελώς αδιάφορη, γιατί, όταν παρακολουθείς έναν κριτικό ο οποίος σε κρίνει για το περιεχόμενο της εκπομπής σου και ο ίδιος μπορεί να συμμετέχει σε μία άλλη εκπομπή που έχει χειρότερο περιεχόμενο, εκεί λίγο «χάνει» την ακεραιότητα και το επιχείρημα του. θεωρώ ότι όλοι διαβάζουν και προσπαθούν να βελτιωθούν με την εποικοδομητική κριτική.\nΠιστεύεις όχι κάποιοι κριτικοί έχουν κάποιο είδος εμμονής με πρόσωπα ή εκπομπές;\nΆλλοι μπορεί να έχουν εμμονή, άλλοι να βαριούνται να δουν την εκ-πομπή και επειδή είναι μόδα να γράψουν κάτι κακό για τη Σπυροπούλου. Δεν είναι μία περίπτωση, μπορώ να σου πω πολλές. Σίγουρα υπάρχουν αυτοί που έχουν απλά μια εμμονή, αυτοί που απλά αντιπαθούν ανθρώπους και γράφουν έτσι. Υπάρχουν άνθρωποι που είναι η δουλειά τους να γράφουν κακίες. Ξεκινούν το πρωί και λένε σε ποιον θα πετάξω λίγη λάσπη για να γελάσουμε, και κάθονται και γράφουν χωρίς να έχουν δει την εκπομπή, χωρίς να τους ενδιαφέρει.\nΑλλά θεωρώ ότι, όντως, για εμάς που κάνουμε αυτήν τη δουλειά, είναι λογικό να μη μας επηρεάζουν οι ερασιτέχνες, της κακίας. Το ότι δεν μπορείς να αρέσεις σε όλους είναι δεδομένο. Καμία κριτική, όμως, δεν συμβαδίζει με το τι θέλει ο κόσμος. Έχουν γράψει τις χειρότερες κριτικές για ένα σίριαλ που αγαπάει ο κόσμος. Για μένα αυτό οδηγεί σε ένα συμπέρασμα: ότι οι κριτικοί ζουν σε έναν δικό τους κόσμο, χωρίς να βλέπουν και να λαμβάνουν το τέμπο του κόσμου. Άρα θα πρέπει πιο πολύ να προβληματίσει τους κριτικούς αυτό.


IMATHIA IN (AMMOSIMATHIA BLOG LIVE) : Η ΕΚΕ υποστηρίζει την μέθοδο Κομφουζιο στα Ροδάκινα.\nΤο ΚΟΝΦΟΥΖΙΟ δοκιμάστηκε στο Βιομηχανικό Ροδάκινο πριν από 15 χρόνια.\nΑπό τότε, αποδείχθηκε ότι η εφαρμογή του γίνεται όλο και πιο απαραίτητη, για ροδάκινα καθαρά από προσβολές εντόμων αλλά κι από υπολείμματα χημικών.\nΓια ροδάκινα που προστατεύονται σωστά από τη Μονίλια – πριν τις βροχές - και δεν εκβιάζουν τον παραγωγό να τα συγκομίζει άγουρα, πράσινα και μικρά.\nΜε την εφαρμογή του Κονφούζιο μειώνεται το κόστος παραγωγής, ελαχιστοποιούνται οι\nαπώλειες και βελτιώνεται η ποιότητα. Κερδίζουν όλοι.\nΓια 5 χρόνια τουλάχιστον, η εφαρμογή του θα χρηματοδοτείται κατά 100% από ευρωπαϊκά ταμεία. Δεν πρέπει να χαθεί η ευκαιρία που, πέρα από τα άλλα, θα φέρει δεκάδες γεωπόνους στα κτήματα για να βελτιωθούν οι παραγωγικές δυνατότητες και να μειωθούν τα κόστη.\nH δέσμευση των προμηθευτριών εταιριών προς τους συνεταιρισμούς, διασφαλίζει ότι η κράτηση του κόστους για τους δικαιούχους του ΚΟΝΦΟΥΖΙΟ θα γίνει μετά την πληρωμή της προκαταβολής (85% μέχρι τέλη Νοέμβρη) από τον ΟΠΕΚΕΠΕ.\nΜετά από αυτά, οι βιομηχανίες κομπόστας – μέλη της ΕΚΕ, καλούν ΟΛΟΥΣ τους ροδακινοπαραγωγούς για καθολική εφαρμογή του ΚΟΝΦΟΥΖΙΟ ώστε να πετύχουμε τα μέγιστα οφέλη.\nΗ ΕΚΕ υποστηρίζει την εφαρμογή του ΚΟΝΦΟΥΖΙΟ\nμε την απόλυτη προτεραιότητα παραλαβής των ποιοτικών ροδάκινων τα οποία θα προέρχονται από παραγωγούς που εφαρμόζουν το ΚΟΝΦΟΥΖΙΟ.\nμε την υποστήριξη από τις βιομηχανίες - μέλη της, του χρηματοοικονομικού κόστους των συνεταιρισμών που δημιουργείται από την πληρωμή της προκαταβολής μέχρι την εξόφληση της αποζημίωσης (15%).\nΗ ποιότητα και τα χαμηλά κόστη είναι ζητούμενο από τις αγορές και όρος επιβίωσης για όλους μας.


Κοριτσάκι 3 ετών είναι πιο έξυπνη από τον Αϊνστάιν! (photos) - Dokari.gr\nΚοριτσάκι 3 ετών είναι πιο έξυπνη από τον Αϊνστάιν! (photos)\nΘεωρείται το εξυπνότερο παιδί στην Μεγάλη Βρετανία και είναι μόλις τριών ετών.\nΗ γλυκύτατη Ophelia Morgan - Dew συγκαταλέγεται ήδη σ' ένα ιδιαίτερα «κλειστό» κλαμπ, καθώς βρίσκεται στο 0,03% του πληθυσμού λόγω της εγκεφαλικής της δύναμης. Η μικρή Βρετανίδα έχει καταφέρει να ξεπεράσει ακόμα και τον Άλμπερτ Αϊνστάιν, μια και ο δείκτης νοημοσύνης, το IQ της είναι 171, μεγαλύτερο κατά 11 μονάδες απ' αυτόν του διάσημου φυσικού.\nΜάλιστα, η μικρή Ophelia κατάφερε να πάρει και την σκυτάλη στην λίστα των πιο έξυπνων παιδιών στο Ηνωμένο Βασίλειο, καθώς μέχρι πρόσφατα, η 11χρονη Arnav Sharma και ο 12χρονος Rahul Soshi είχαν IQ 162. «Είναι σαν να συζητάς με ένα δωδεκάχρονο παιδί. Λύνει ασκήσεις που δίνονται σε ηλικίες άνω των πέντε ετών», ήταν τα πρώτα λόγια της μητέρας της, Natalie.\nΠάντως, όπως τονίζουν οι γονείς της, δεν θέλουν να ασκούν μεγάλη πίεση στο κοριτσάκι, ενώ οι δραστηριότητές της δεν διαφέρουν από των άλλων παιδιών. «Της αρέσουν τα Lego και το ποδόσφαιρο», συμπλήρωσε η μαμά της.


HOTEL LA MERCED Mar del Plata, Ξενοδοχείο Αργεντινή. Περιορισμένη προσφορά !\n« Επιστροφή HOTEL LA MERCED\nCORDOBA 2409, 1120\nHOTEL LA MERCED - Περιγραφή Βρίσκεται στα νότια,Διαβάστε τη συνέχεια\n8 λεπτά απόσταση περπατώντας από το κέντρο της πόλης. Αυτό το ξενοδοχείο βρίσκεται στην διεύθυνση CORDOBA 2409 και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Οικονομικό ξενοδοχείο, το HOTEL LA MERCED παρέχει όλες τις ανέσεις όπως n.a..\nHOTEL LA MERCED στιλ:\nΜε 66 δωμάτια όλων των κατηγοριών, (από Room ως και Room), το ξενοδοχείο Primacy Apart Hotel προτείνει τιμές που ξεκινούν από 80 Ευρώ.\nΑυτό το Πολυτελές ξενοδοχείο προτείνει μια περιποίηση τεσσάρ\nΟικονομικό ξενοδοχείο, το Punta del Este παρέχει όλες τις ανέσεις όπως n.a..\nΒρίσκεται στην διεύθυνση Moreno 2563 στα νοτιο-ανατολικά της πόλης, σε απόσταση μονάχα 4 λεπτά περπατώντας από το κέντρ\nΠολυτελές ξενοδοχείο, το Hotel Tronador παρέχει όλες τις ανέσεις όπως n.a..\n4 λεπτά περπατώντας από το κέντρο, αυτό το ξενοδοχείο βρίσκεται στα νοτιο-ανατολικά της πόλης, στην διεύθυνση Moreno 2541\nΜε 60 δωμάτια όλων των κατηγοριών, (από Room ως και Room), το ξενοδοχείο Hotel Spa Republica προτείνει τιμές που ξεκινούν από 81 Ευρώ.\nΠολυτελές ξενοδοχείο, το Hotel Spa Republica παρέχει όλες τις\n3 λεπτά περπατώντας από το κέντρο, αυτό το ξενοδοχείο βρίσκεται στα νοτιο-ανατολικά της πόλης, στην διεύθυνση CORDOBA 1950 MAR DEL PLATA PCIA BS AS ARGENTINA. Είναι ιδανικό για να εξερευνήσετε το κέ\nσχολείο και πανεπιστήμιο 586 m\nVilla Gesell 4 km\nAcevedo 115,8 km\nLa Frontera 1,9 km\nEl Torreon 7,3 km\nWaikiki or Balneario 1 3,3 km\nPlaya Grande 5,3 km\nEl Desierto 112 km\nCarilo 10,6 km\nKite Beach MDQ 10,6 km\nPlaya Horizonte 31,7 km\nMar Chiquita 3 km\nPuerto Cardiel Γραφτείτε στο newsletter του Tvtrip


Τα τελευταία χρόνια η διεύρυνση του ψηφιακού κόσμου έδωσε τη δυνατότητα στον καθένα να αναζητήσει ότι πληροφορία θέλει. Και εδώ φάνηκε ένα παράδοξο σε παγκόσμια κλίμακα, πολλοί χρήστες του διαδικτύου αντί να αναζητήσουν την επιστημονική γνώση με όλη την δυσκολία προσέγγισης που απαιτεί, επέλεξαν τον πιο απλοϊκό και εύκολο τρόπο κατανόησης του πραγματικού κόσμου με τις θεωρίες συνομωσίας. Και η ενοχοποίηση των εμβολίων είναι μια από αυτές τις θεωρίες. Αλλά σε αντίθεση με την επίπεδη γη ή την ψεκασμό, η άρνηση του εμβολιασμού στρέφεται με τον ένα ή τον άλλο τρόπο κατά του ίδιου φορέα αυτής της αστήριχτης θεωρίας.\nΟι μόνοι αρμόδιοι να μιλήσουν για τα εμβόλια είναι αυτοί που η πολιτεία έκρινε ότι είναι υπεύθυνοι για αυτό το σημαντικό έργο.Ο παιδίατρος Αντώνιος Δαρζέντας είναι ένας από αυτούς.\n“Θα ξεκινήσω με την πρόσφατη ανακοίνωση του Παγκόσμιου Οργανισμού Υγείας ο οποίος δήλωσε πως τα εμβόλια είναι η μεγαλύτερη ιατρική ανακάλυψη του 20ου αιώνα και πως αυτά αποτελούν τη σημαντικότερη υγειονομική παρέμβαση της εποχής μας το ίδιο σημαντική με το καθαρό νερό στον αναπτυσσόμενο κόσμο.\nGLIFE 26 Σεπτεμβρίου, 2018 0\nGLIFE 12 Οκτωβρίου, 2018 0\nΗ σημασία των γυαλιών ηλίου είναι αναμφίβολα πολύ ιδιαίτερη, καθώς προστατεύουν τα μάτια μας από την υπεριώδη ακτινοβολία του ήλιου, η οποία μπορεί να μας προκαλέσει ανεπανόρθωτες βλάβες. Στη χώρα […]


Ανατολική Ακτή Αττικής Νέα - Anatoliki Akti Attikis News: Θα 72 ώρες θα χτιστεί γέφυρα για τη σύνδεση της Κριμαίας με τη Ρωσία\nΘα 72 ώρες θα χτιστεί γέφυρα για τη σύνδεση της Κριμαίας με τη Ρωσία\nΤην Κυριακή, οι κατασκευαστικές ομάδες άρχισαν να μεταφέρουν ολόκληρη την κατασκευή, η οποία ζυγίζει περισσότερους από 6.000 τόνους στο στενό του Κερτς, όπου θα εγκατασταθεί σε ειδικές προβλήτες ύψους 35 μέτρων\nΡώσοι μηχανικοί έχουν ξεκινήσει μια 72ωρη επιχείρηση για να τοποθετήσουν μια σιδηροδρομική γέφυρα μήκους 227 μέτρων στις προβλήτες της Κριμαίας που βρίσκονται στον πορθμό του Κερτς, κάτι που θεωρείται ως "μοναδική επιχείρηση" στην παγκόσμια κατασκευή γεφυρών.\nΤο τόξο, το οποίο έχει μήκος 227 μέτρα και ύψος 45 μέτρα, συναρμολογήθηκε στη χερσόνησο του Κερτς. Την Κυριακή, οι κατασκευαστικές ομάδες άρχισαν να μεταφέρουν ολόκληρη την κατασκευή, η οποία ζυγίζει περισσότερους από 6.000 τόνους στο στενό του Κερτς, όπου θα εγκατασταθεί σε ειδικές προβλήτες ύψους 35 μέτρων και έτσι θα αποτελέσει μία από τις αψίδες της γέφυρας της Κριμαίας.\n«Η ναυτιλιακή επιχείρηση που σχεδιάζεται στο έργο κατασκευής της γέφυρας της Κριμαίας είναι, χωρίς υπερβολή, μοναδική στον τομέα κατασκευής γεφυρών στον κόσμο», ανέφερε ο αναπληρωτής διευθύνων σύμβουλος για τα έργα υποδομής της εταιρείας Stroygazmontazh που είναι υπεύθυνος για τη λειτουργία, όπως ανέφερε το πρακτορείο ειδήσεων RIA.\nΟλόκληρη η λειτουργία, η οποία περιλαμβάνει τη μεταφορά του τόξου, την ανύψωση και την τοποθέτησή του, έχει προγραμματιστεί να διαρκέσει 72 ώρες, κατά τη διάρκεια των οποίων η κίνηση στον πορθμό θα ανασταλεί. Οι εργασίες ξεκίνησαν νωρίς την Κυριακή όταν η κατασκευή τοποθετήθηκε σε ειδικά πλωτά φράγματα.\nΜέχρι το πρωί της Δευτέρας, η κατασκευή είχε ολοκληρωθεί κατά περίπου 5 χιλιόμετρα, μέσω μιας διαδρομής, κατά μήκος της οποίας βυθίστηκαν κάποιες βάσεις σε ορισμένα σημεία, για να επιτρέψουν στην πλωτή πλατφόρμα να περάσει.\nΣε αυτό το σημείο οι μηχανικοί άρχισαν να συνδέουν σε αυτές καλώδια από τους γερανούς που θα ανυψώσουν την αψίδα πριν να τοποθετηθούν στη γέφυρα. Η διαδικασία ανύψωσης είναι αρκετά αργή, με ρυθμό μόλις 5 μέτρα ανά ώρα.\nΑφού εγκατασταθεί το τόξο, θα επιτρέψει μια αμφίδρομη διαδρομή τρένων πάνω σε αυτή ενώ από κάτω θα μπορεί να γίνεται η πλοήγηση πλοίων στον πορθμό του Κερτς. Μια δεύτερη καμάρα για τις μηχανοκίνητες μετακινήσεις πρόκειται να εγκατασταθεί σε παρόμοια επιχείρηση αργότερα.\nΜόλις τελειώσει, η Γέφυρα της Κριμαίας, μήκους 19 χιλιομέτρων θα γίνει μία από τις μεγαλύτερες της Ρωσίας και της Ευρώπης. Το φιλόδοξο έργο πολλών δισεκατομμυρίων δολαρίων θα συνδέσει την Κριμαία με την Περιφέρεια Κρασνοντάρ στην ηπειρωτική Ρωσία, επιτρέποντας τη γρήγορη, αξιόπιστη και οικονομικά αποδοτική μεταφορά επιβατών, αγαθών και υπηρεσιών.\nΗ γέφυρα θα διαθέτει έναν αυτοκινητόδρομο τεσσάρων λωρίδων και έναν σιδηρόδρομο δύο λωρίδων και θα είναι σε θέση να παρέχει πρόσβαση σε έως και 40.000 άτομα και δεκάδες τρένα την ημέρα στη χερσόνησο πάνω από το στενό του Κερτς. Είναι προγραμματισμένο να ανοίξει μέχρι τα τέλη του 2018 και να τεθεί σε πλήρη λειτουργία έως το 2019.\nΕτικέτες ανατολική ακτή, κόσμος, συγκοινωνία, τουρισμός, anatakti, idea studio


Οδόφραγμα κριτικής, ανέργων και φτωχών: (Εξαιρετικό)! New Yorker: Πώς την πάτησε η Ελλάδα\n"Χωρίς να εκπλαγεί κανείς, εκτός από μερικούς κινδυνολόγους, οι υπουργοί Οικονομικών της Ευρωπαϊκής Ένωσης κατέληξαν σε συμφωνία με την Ελλάδα την Παρασκευή (20/2), επεκτείνοντας το υφιστάμενο πρόγραμμα διάσωσης της Ελλάδας μέχρι τις αρχές του καλοκαιριού.Η νέα αριστερή κυβέρνηση του ΣΥΡΙΖΑ έλεγε σε όλους για εβδομάδες ότι δεν θα συμφωνήσει στην παράταση του προγράμματος, και ότι ήθελε μια νέα δανειακή σύμβαση που θα της έλυνε τα χέρια, πράγμα που σηματοδοτεί την συμφωνία ως συνθηκολόγηση από πλευράς του ΣΥΡΙΖΑ και ως νίκη για την Γερμανία και το υπόλοιπο κατεστημένο της ΕΕ.\nΕκ των υστέρων, είναι σαφές ότι οι Αλήξης Τσίπρας και Γιάνης Βαρουφάκης πόνταραν πολλά ενώ δεν έπρεπε. Δεδομένου ότι ο Βαρουφάκης είναι ακαδημαϊκός γνώστης της θεωρίας παιγνίων, το ότι ... έπαιξαν τόσο λάθος μοιάζει λίγο περίεργο, αλλά ίσως δεν είναι απολύτως έτσι.\nΓια να κυριολεκτήσουμε, όμως, το παιχνίδι δεν έχει τελειώσει. Η συμφωνία που επιτεύχθηκε στις Βρυξέλλες είναι απλώς μια ενδιάμεση συμφωνία, η οποία θα κρατήσει την Ελλάδα μακριά από τη χρεοκοπία και τις τράπεζες της στη ζωή, ενόσω μια ευρύτερη συμφωνία για τα τεράστια χρέη της χώρας θα αποτελεί αντικείμενο διαπραγμάτευσης.\nΟ Έλληνας υπουργός Οικονομικών, έχει προτείνει μερικές ενδιαφέρουσες ιδέες για το πώς να προχωρήσουμε, για παράδειγμα, την έκδοση νέων τύπων ομολόγων σε αντικατάσταση των παλαιών, αλλά όποια διαπραγματευτική δύναμη είχε φαίνεται να έχει υπονομευθεί.\nΤις τελευταίες ημέρες, σύμφωνα με τις αναφορές από την Αθήνα, οι Έλληνες κάνουν αναλήψεις μετρητών από τις τράπεζες της χώρας σε ύψος περίπου 500 εκατομμύρια Ευρώ την ημέρα. Με το πρόγραμμα διάσωσης της Ε.Ε να λήγει σε μια εβδομάδα, η Ελληνική Κυβέρνηση αντιμετώπιζε την προοπτική της πλήρους οικονομικής κατάρρευσης, αν η Ευρωπαϊκή Κεντρική Τράπεζα δεν συμφωνούσε να παράσχει στο ελληνικό τραπεζικό σύστημα περισσότερα χρήματα.\nΩστόσο η ΕΚΤ έλεγε στην Ελλάδα ότι απαιτείτο να συμφωνήσει με τους όρους που έθεταν οι Βρυξέλλες και το Βερολίνο. Τελικά, αυτό οδήγησε τον Βαρουφάκη και τον Αλέξη Τσίπρα να υποχωρήσει και να συμφωνήσει στην παράταση του προγράμματος.\nΤώρα, οι πολιτικές της Κυβέρνησης θα συνεχίσουν να εποπτεύονται από τη μισητή "τρόικα" (Ευρωπαϊκή Κεντρική Τράπεζα, Ευρωπαϊκή Ένωση και Διεθνές Νομισματικό Ταμείο), την οποία πολλοί Έλληνες θεωρούν υπεύθυνη για τη δεινή κατάσταση της χώρας τους.\nΕπιπλέον, η ελληνική κυβέρνηση έχει συμφωνήσει να προχωρήσει με μια σειρά νέων διαρθρωτικών μεταρρυθμίσεων, μερικές από τις οποίες θα πρέπει να παρουσιάσει λεπτομερώς αυτό το Σαββατοκύριακο.\nΑν η τρόικα δεν είναι ικανοποιημένη με αυτό που θα προτείνει η Ελλάδα, θα μπορεί ακόμη και να παρακρατήσει ένα μέρος των χρημάτων που χρειάζεται η χώρα. Μόλις ο Βόλφγκανγκ Σόιμπλε, ο σκληρός Γερμανός υπουργός Οικονομικών, συνειδητοποίησε ότι ο Βαρουφάκης δεν θα μπορούσε να παίξει το χαρτί του Grexit, ήξερε ότι τον είχε εκεί όπου τον ήθελε.\nΕκτός από όλα αυτά, ο Βαρουφάκης φαίνεται να έχει υποσχεθεί να μην ανακαλέσει ορισμένα από τα μέτρα που έχει επιβάλει η τρόικα και ενάντια στα οποία ο ίδιος και ο Τσίπρας είχαν ξιφουλκήσει στην πορεία προς τις εκλογές, όπως την ιδιωτικοποίηση κρατικών επιχειρήσεων.\nΤο κείμενο της νέας συμφωνίας, λέει: "Οι ελληνικές αρχές δεσμεύονται να απέχουν από οποιαδήποτε κατάργηση μέτρων και από μονομερείς αλλαγές των πολιτικών και των διαρθρωτικών μεταρρυθμίσεων που θα μπορούσαν να επηρεάσουν αρνητικά τους δημοσιονομικούς στόχους, την οικονομική ανάκαμψη και τη χρηματοπιστωτική σταθερότητα, όπως αξιολογείται από τα θεσμικά όργανα".\nΣε αντάλλαγμα αυτής της αναστροφής πορείας, η ελληνική κυβέρνηση κέρδισε κάποιες παραχωρήσεις, συμπεριλαμβανομένης μιας κάποιας χαλάρωσης των δημοσιονομικών στόχων που πρέπει να πληροί.\nΣύμφωνα με τους όρους του προγράμματος διάσωσης που συμφωνήθηκε το 2012, η Ελλάδα έπρεπε να δημιουργήσει ένα πρωτογενές πλεόνασμα της τάξης του 4,5 τοις εκατό του ΑΕΠ (Το πρωτογενές πλεόνασμα αναφέρεται στα φορολογικά έσοδα μείον τις δαπάνες, μη συμπεριλαμβανομένων των τόκων για το δημόσιο χρέος.).\nΗ επίσημη δήλωση σχετικά με τη νέα συμφωνία δεν καθορίζει συγκεκριμένο στόχο για το τρέχον έτος. "Οι Ελληνικές αρχές έχουν επίσης δεσμευτεί να διασφαλίσουν τα κατάλληλα πρωτογενή δημοσιονομικά πλεονάσματα ... σύμφωνα με τη δήλωση του Eurogroup του Νοεμβρίου 2012", γράφει, αλλά προσθέτει, «Τα θεσμικά όργανα, για το πρωτογενές πλεόνασμα του 2015, θα λάβουν υπόψη τις οικονομικές συνθήκες του 2015». Αυτό υποδεικνύει κάποια ευελιξία.\nΟ Βαρουφάκης έχει επανειλημμένα πει ότι η κυβέρνησή του θα έχει ως στόχο να πετύχει πλεόνασμα 1,5 τοις εκατό του ΑΕΠ. Δεδομένου ότι τα φορολογικά έσοδα έχουν καταρρεύσει κατά τους τελευταίους δύο μήνες, αυτό εξακολουθεί να είναι ένας φιλόδοξος στόχος, και φαίνεται να αποκλείει οποιαδήποτε μεγάλης κλίμακας εφαρμογή μιας κεϋνσιανού τύπου αναπτυξιακής πολιτικής. Αλλά η οποιαδήποτε χαλάρωση των υφιστάμενων πολιτικών λιτότητας θα ήταν ευπρόσδεκτη για τους Έλληνες, και, μετά την επίτευξη της συμφωνίας, αυτό είναι που έλεγαν πως πέτυχαν οι Έλληνες αξιωματούχοι. "Η Ελλάδα σήμερα άλλαξε σελίδα", είπε ένας αξιωματούχος στο Reuters. "Έχουμε αποφύγει τα υφεσιακά μέτρα". Αυτό είναι λίγο τραβηγμένο.\nΟ ΣΥΡΙΖΑ πράγματι πήρε κάτι σημαντικό από τη συμφωνία, αλλά τίποτα σαν αυτό που ήλπιζαν όταν ανέλαβαν την εξουσία, στις 25 Ιανουαρίου. Τότε, έγινε λόγος για την απελευθέρωση όχι μόνο της Ελλάδας, αλλά ολόκληρης της ηπείρου από την λαβή των πολιτικών λιτότητας. Μετά από την ανακοίνωση της συμφωνίας της Παρασκευής, κάποιοι Έλληνες δημοσιογράφοι προειδοποίησαν ότι θα είναι πολύ δύσκολο για τους Βαρουφάκη και Τσίπρα να παρουσιάσουν τη συμφωνία στα ριζοσπαστικά στοιχεία του κόμματος, αυτούς που βρέθηκαν έξω στους δρόμους διαμαρτυρόμενοι για την κακοπιστία της Γερμανίας, των Βρυξελλών και της ΕΚΤ. Εκ των υστέρων, είναι σαφές ότι οι Τσίπρας και Βαρουφάκης πόνταραν πολλά ενώ δεν έπρεπε.\nΟι αρχικές καυχησιές τους ενόχλησαν πολύ τους Γερμανούς και αποξένωσαν τους άλλους παράγοντες που χρειαζόταν να πείσουν, όπως την ΕΚΤ και την Ευρωπαϊκή Επιτροπή. Δεδομένου ότι ο Βαρουφάκης είναι ακαδημαϊκός ειδήμων της θεωρίας παιγνίων, το ότι ... έπαιξαν τόσο λάθος μοιάζει λίγο περίεργο, αλλά ίσως δεν είναι απολύτως έτσι. Έχοντας εκτοξευθεί στην εξουσία σχεδόν από το πουθενά, η ηγεσία του ΣΥΡΙΖΑ ήταν ευεξήγητα ζαλισμένη, και ευεξήγητα πρόθυμη να ανταποκριθεί στις απαιτήσεις του λαϊκού κινήματος διαμαρτυρίας που ήταν υπεύθυνο για την άνοδο της.\nΟι Τσίπρας και Βαρουφάκης είχαν επίσης και την οικονομική λογική με το μέρος τους. Οι πολιτικές λιτότητας έχουν αποδειχθεί καταστροφικές για τη χώρα εν γένει. Το ακαθάριστο εγχώριο προϊόν στην Ελλάδα έχει μειωθεί κατά περίπου το ένα τέταρτο από το 2009, και το ποσοστό ανεργίας ανέρχεται σε περίπου είκοσι πέντε τοις εκατό.\nΗ λιτότητα δεν έχει ακόμη πετύχει να μειώσει το βάρος του χρέους της χώρας. Επειδή το ΑΕΠ μειώνεται μέχρι στιγμής, η αναλογία χρέους προς ΑΕΠ συνέχισε να αυξάνεται, και τώρα ανέρχεται σε περίπου εκατόν εβδομήντα πέντε τοις εκατό. Σε κάποια άλλα μέρη της Ευρώπης, υπάρχει μεγάλη συμπάθεια για τα δεινά των Ελλήνων, καθώς και για το επιχείρημά τους ότι η λιτότητα έχει αποδειχθεί αντιπαραγωγική. Αλλά το γεγονός είναι ότι οι Τσίπρας και Βαρουφάκης δεν είχαν πολύ διαπραγματευτική ισχύ, και θα έπρεπε να το έχουν αναγνωρίσει αυτό νωρίτερα.\nΑπό την αρχή, υπήρχε μόνο μια απειλή που θα μπορούσαν να έχουν κάνει και η οποία θα τρόμαζε τη Γερμανία και τις άλλες χώρες του πυρήνα (σ.σ. της Ευρωζώνης): ότι η Ελλάδα, αν δεν πάρει τη συμφωνία που ήθελε, θα χρεοκοπούσε, θα αποχωρούσε από τη ζώνη του ευρώ , και θα επέστρεφε στο να τυπώνει το δικό της νόμισμα.\nΌμως, η πλειοψηφία του ελληνικού λαού, παρά τα όσα έχει περάσει, θέλουν να κρατήσουν το ευρώ, και, κατά τη διάρκεια της προεκλογικής εκστρατείας, ο ΣΥΡΙΖΑ είπε ότι δεν είχε καμία πρόθεση να φύγει από το κοινό νόμισμα. Από οικονομική άποψη, αυτό ήταν αναμφισβήτητα μια αυτοκαταστροφική πολιτική: η ελληνική οικονομία βρίσκεται σε τόσο κακή κατάσταση που θα ήταν ίσως καλύτερο να ακολουθήσει το παράδειγμα της Αργεντινής, η οποία, το 2002, αθέτησε τις υποχρεώσεις της σχετικά με τα χρέη της και είπε αντίο στο ΔΝΤ.\nΤο ότι υποσχέθηκε να κρατήσει το ευρώ ήταν ένα μέρος από το τίμημα που κατέβαλε ο ΣΥΡΙΖΑ για να λαμβάνεται σοβαρά υπόψη ως πολιτική δύναμη. Μόλις ο Βόλφγκανγκ Σόιμπλε, ο σκληρός Γερμανός υπουργός Οικονομικών, συνειδητοποίησε ότι ο Βαρουφάκης δεν θα μπορούσε να παίξει το χαρτί του Grexit, ήξερε ότι τον είχε εκεί όπου τον ήθελε.\nΗ γερμανική κυβέρνηση αρνήθηκε νέτα-σκέτα ακόμη και να εξετάσει ένα ελληνικό αίτημα για τον τερματισμό του προγράμματος διάσωσης και την έκδοση ενός νέου δανείου-γέφυρα και σιωπηρά ενθάρρυνε την ΕΚΤ να εκδώσει μια σειρά από προειδοποιήσεις για τους Έλληνες.\nΚαι μετά, μια-δυο μέρες πριν, αφού ο Βαρουφάκης είχε αλλάξει πορεία και ζήτησε παράταση της τρέχουσας διάσωσης, ο Σόιμπλε απέρριψε και το αίτημα αυτό, αναγκάζοντας τους Έλληνες να κάνουν ακόμα περισσότερες παραχωρήσεις.\nΑκόμα και μετά το κλείσιμο της συμφωνίας, ο Σόιμπλε φαινομενικά δεν μπορούσε να αντισταθεί στο να ρίξει μια μπηχτή στον Βαρουφάκη και τους συνεργάτες του. Σύμφωνα με το ανεκτίμητο live blog του Guardian, παρατήρησε: "Οι Έλληνες σίγουρα θα δυσκολευθούν να εξηγήσουν τη συμφωνία στους ψηφοφόρους τους".\nΟ Βαρουφάκης, στα σχόλιά του, ήταν πιο συγκρατημένος. "Τώρα δεν είναι η στιγμή για αγαλλίαση», είπε. «Αυτή η συμφωνία αποτελεί ένα μικρό βήμα προς τη σωστή κατεύθυνση".


Αυτό που αλλάζει τα δεδομένα κατά τρόπο πιεστικότατο, είναι το γεγονός πως από το Νοέμβριο και μετά η Ελλάδα αντιμετωπίζει ένα βαρύτατο πρόβλημα εκτέλεσης του προγράμματος δανεισμού του δημοσίου, αναγκάζεται να καταβάλλει αδικαιολόγητα υψηλά επιτόκια, τα οποία μακροπροθέσμως επιβαρύνουν το δημόσιο χρέος και της επιβάλλουν να εισαχθεί σε έναν επικίνδυνο ηφαιστειακό κύκλο, ο οποίος επιτείνεται και από την καλλιέργεια μιας υφεσιακής ψυχολογίας στην οικονομία και την αγορά.\nΕίναι επίσης προφανές ότι η διεθνής κρίση των τραπεζικών συστημάτων, που εκδηλώθηκε με παταγώδη τρόπο πριν από 2,5 περίπου χρόνια, έχει προ πολλού μετατραπεί σε μια διεθνή δημοσιονομική κρίση. Μια κρίση των δημοσίων οικονομικών, όλων των κρατών – μελών της Ευρωπαϊκής Ένωσης, όλων των μεγάλων δυτικών κρατών.\nΗ Ελλάδα, με δεδομένες τις διαρθρωτικές της αδυναμίες, μέρος ούσα της ζώνης του ευρώ και φυσικά της Ευρωπαϊκής Ένωσης, έχει εισέλθει σε αυτή τη δημοσιονομική περιδίνηση, με όρους που είναι αδικαιολόγητα δυσμενέστεροι σε σχέση με τους όρους που βιώνουν άλλες ευρωπαϊκές οικονομίες, με συγκρίσιμα δημοσιονομικά προβλήματα και συγκρίσιμα διαρθρωτικά προβλήματα.\nΆρα υπάρχει ένα πρόβλημα το οποίο ξεπερνά την ήδη γνωστή, σχεδόν μόνιμη, σχεδόν ενδημούσα, αναγκαία συζήτηση, για την αντιμετώπιση των διαρθρωτικών προβλημάτων και την ανάγκη να εφαρμόσουμε στην Ελλάδα ένα άλλο μοντέλο ανάπτυξης, για την ανάγκη να αλλάξουμε τη σχέση μεταξύ κράτους και οικονομίας, για την ανάγκη στην πραγματικότητα να υπερβούμε το πρόβλημα της χώρας, το ελληνικό ζήτημα, το οποίο είναι ζήτημα πολιτικό, θεσμικό, κοινωνικό, αναπτυξιακό, ηθικό.\nΣυμβαίνει κάτι άλλο τους τελευταίους μήνες. Διότι αυτό που συμβαίνει τους τελευταίους μήνες, κινδυνεύει να θέσει εκ ποδών την ίδια την εφαρμογή του προγράμματος σταθερότητας, το οποίο έχει μια τεράστια ονομαστική επιδίωξη, να μειώσει το έλλειμμα κατά 6,5% περίπου του ΑΕΠ, να συγκεντρώσει δηλαδή από την πραγματική οικονομία, με τον άλφα ή το βήτα τρόπο, περίπου 16 δις ευρώ, διαμορφώνοντας ένα μαξιλάρι ασφάλειας, το οποίο είναι περίπου το 50% του προγράμματος, με πραγματικό στόχο τη μείωση του ελλείμματος κατά 4 ποσοστιαίες μονάδες, δηλαδή κατά 10 δις.\nΌμως αυτό βασίζεται ως πρόγραμμα σε μια θεμελιώδη παραδοχή, την παραδοχή για το ελεγμένο ποσοστό ύφεσης. Για μια μείωση του ΑΕΠ, η οποία κινείται σε επίπεδα της τάξεως του -0,3%. Να δεχτούμε ότι μετά τα τελικά αποτελέσματα του 2009, αυτό θα μπορούσε να ήταν -1% ή -1,5%. Αλλά από το σημείο αυτό και μετά αρχίζει να τίθεται πρόβλημα ενός νέου φαύλου κύκλου, από τον οποίο πρέπει να ξεφύγουμε. Αυτό που συμβαίνει, δεν είναι μόνο η παρούσα φάση του ελληνικού ζητήματος. Είναι και η παρούσα φάση του ευρωπαϊκού ζητήματος και η παρούσα φάση του ζητήματος της διεθνούς οικονομικής διακυβέρνησης.\nΣτην πραγματικότητα είμαστε ένα εργαστήριο, επί του οποίου δοκιμάζονται τεράστια ευρωπαϊκά και διεθνή προβλήματα. Τίθεται εν αμφιβόλλω το εγχείρημα του ευρώ. Τίθεται εν αμφιβόλλω το εγχείρημα της ευρωπαϊκής ολοκλήρωσης. Αποκαλύπτεται ότι είναι μετέωρο ιστορικά το βήμα της Ευρωπαϊκής Ένωσης.\nΔιότι όταν αποφασίζεις να θεσπίσεις ένα ενιαίο νόμισμα και δε λαμβάνεις υπόψη σου τις υπάρχουσες εσωτερικές περιφερειακές ανισότητες και δεν εγκαθιστάς μηχανισμούς «ομοσπονδιακού» χαρακτήρα, που να επιτρέπουν τέτοιου είδους ανακατανομές, που να επιτρέπουν και να διευκολύνουν την πραγματική σύγκλυση, όταν δεν έχεις μηχανισμούς επέμβασης ώστε να επιλύονται δραστικά και άμεσα τα διαρθρωτικά προβλήματα, βεβαίως μπορείς να αντιμετωπίσεις προβλήματα που δεν είναι προβλήματα δημοσιονομικά ενός κράτους – μέλους της ζώνης του ευρώ, αλλά είναι τελικά προβλήματα νομισματικής και συναλλαγματικής πολιτικής και τελικά προβλήματα ύπαρξης της ζώνης του ευρώ, ως τέτοιας. Αυτό είναι το πρόβλημα.\nΔιότι τα πραγματικά δεδομένα της χώρας, τα δεδομένα της πραγματικής οικονομίας της Ελλάδας και τα δημοσιονομικά δεδομένα της χώρας και κυρίως η πραγματική δυνατότητα εξυπηρέτησης του δημοσίου χρέους που έχει, δεν επιτρέπουν σε καμία περίπτωση να διαμορφώνονται τέτοιου είδους κερδοσκοπικά, τοκογλυφικά, εκβιαστικά επιτόκια.\nΑυτή είναι η πραγματικότητα. Η Ελλάδα έχει όλα αυτά τα προβλήματα τα οποία πολύ καλά γνωρίζουμε και που είναι προβλήματα εκ γενετής. Η Ελλάδα έχει διαμορφώσει τη φυσιογνωμία αυτή από το 19ο αιώνα Έχει διαμορφώσει τη φυσιογνωμία αυτή από τη στιγμή της απελευθέρωσής της.\nΓεννιέται με τα διαρθρωτικά προβλήματα, γεννιέται με δημόσιο χρέος, γεννιέται με πληθωρισμό δικηγόρων και γιατρών, γεννιέται με αδυναμίες κρατικές, γεννιέται με αδυναμίες που αφορούν την κοινωνία των πολιτών και την αγορά. Γιατί ένα καχεκτικό κράτος, που είναι διεθνές προτεκτοράτο, γίνεται ο μηχανισμός που επινοεί την κοινωνία και επινοεί την οικονομία. Και φυσικά αυτά τα γενετικά προβλήματα μετεξελίσσονται, επιδεινώνονται, για λόγους που πολύ καλά ξέρουμε και μάλιστα υπάρχουν. Και θα σας έλεγα ότι είναι επείγουσα υποχρέωσή μας να τα αντιμετωπίσουμε, όλα αυτά.\nΑλλά πώς είναι δυνατό να εφαρμοστεί με την ψυχραιμία, τη συστηματικότητα, την επιμονή, αλλά και τη στοιχειώδη χρονική άνεση που απαιτείται ένα τόσο φιλόδοξο, καθολικό σχέδιο ανασυγκρότησης της χώρας, όταν τελείς υπό τέτοιο δημοσιονομικό εκβιασμό. Όταν τελείς υπό τον εκβιασμό της αδυναμίας εκτέλεσης του προγράμματος δανεισμού του δημοσίου, όταν είσαι συνεχώς υπό την απειλή της τεχνικής αδυναμίας πληρωμών.\nΠώς δικαιολογείται αυτό για μια χώρα που είναι η 30ή σε όγκο οικονομία στον κόσμο; Η 15η ως άθροισμα επενδύσεων και αποταμιεύσεων στον κόσμο. Είναι μια χώρα που με κριτήρια τους δείκτες κοινωνικής ανάπτυξης, είναι πάντα μέσα στις 20 – 25 καλύτερες χώρες του κόσμου. Και μιλάμε πάντα για τα απόλυτα μεγέθη, μιλάμε πάντα για μεγέθη τα οποία δε λαμβάνουν υπόψη σε πάρα πολλές εκδοχές των μετρήσεων αυτών, το πραγματικό ΑΕΠ της χώρας.\nΓιατί φυσικά έχουμε μια παραοικονομία, η οποία υπερβαίνει κατά πολύ τις εκτιμήσεις του ΟΟΣΑ, οι οποίες την τοποθετούν γύρω στο 35% - 37% αν δεν κάνω λάθος, εν πάση περιπτώσει μια γιγαντιαία παραοικονομία, στους προνομιακούς τομείς του μοντέλου ανάπτυξης, που είναι ο τουρισμός, η οικοδομή και το λιανικό εμπόριο από πλευράς κατανάλωσης.\nΆρα το πρόβλημά μας είναι πολύ βαθύτερο, πολύ σημαντικότερο. Και δεν υπάρχει καμία αμφιβολία ότι αν δεν υπήρχε αυτή η πίεση, αν δεν υπήρχε αυτός ο κερδοσκοπικός εκβιασμός και αν δεν υπήρχε, όχι η απειλή της τεχνικής αδυναμίας πληρωμών, αλλά η απειλή της ύφεσης, η οποία δημιουργείται και από μόνη την αναγκαία δραστική μείωση των δημοσίων δαπανών, η οποία έχει το δικό της επιταχυντή και το δικό της πολλαπλασιαστή, θα μπορούσαμε να έχουμε παρουσιάσει και θα το κάνουμε, θέλω να πιστεύω, και αυτό είναι μια θέση μου που θα την υποστηρίξω και ενδοκυβερνητικά, όχι απλώς το πρόγραμμα σταθερότητας που αφορά την αντιμετώπιση του δημοσιονομικού ελλείμματος, αλλά το μεσοπρόθεσμο πρόγραμμα σταδιακής και συμφωνημένης μείωσης του δημοσίου χρέους, που δεν αφορά μόνο τον αριθμητή του κλάσματος, αλλά αφορά και τον παρονομαστή του κλάσματος. Δηλαδή μια ετήσια μικρή ανεπαίσθητη προσαρμογή του ΑΕΠ, συμφωνημένη με την Ευρωπαϊκή Ένωση, ώστε κάθε μείωση κατά μία μονάδα του αριθμητή, να συνιστά και αύξηση κατά 2 μονάδες του παρονομαστή του κλάσματος.\nΕπιπλέον και αυτό είναι κάτι το οποίο είμαι βέβαιος ότι θα γίνει, πρέπει να ανοίξουμε τη συζήτηση, για μια αναδιάρθρωση του δημοσίου χρέους. Η οποία αναδιάρθρωση του δημοσίου χρέους, μπορεί να λάβει σοβαρά υπόψη το ζήτημα της δημόσιας περιουσίας και της τιτλοποίησης της δημόσιας περιουσίας, στο μέτρο που αυτό είναι εφικτό.\nΝα λάβουμε όμως υπόψη και ποια είναι η κατάσταση των νοικοκυριών. Διότι μακροοικονομικά τα νοικοκυριά βαρύνονται με δάνεια ύψους 120 δις ευρώ και έχουν καταθέσεις 195 δις ευρώ. Με δεδομένες εσωτερικές ανισότητες, βεβαίως. Γιατί άλλοι έχουν τα δάνεια και άλλοι έχουν τις καταθέσεις. Αλλά μακροοικονομικά αυτή είναι η κατάσταση, παρά τη διαφυγή καταθέσεων στην Κύπρο, σε άλλες χώρες της Ευρωπαϊκής Ένωσης, σε θυγατρικές των ελληνικών τραπεζών ή στα ομόλογα του γερμανικού δημοσίου. Άρα πρέπει να λάβουμε υπόψη ότι οι ιδιώτες, τα νοικοκυριά, όπως καλή ώρα το κράτος έχει μια δημόσια περιουσία, η οποία είναι της τάξεως των 300 δισ. ευρώ, δηλαδή περίπου, ας το πούμε έτσι, 130% του ΑΕΠ, η επενδεδυμένη σε ακίνητα περιουσία συνολικά στην Ελλάδα είναι 420% του ΑΕΠ. Και η περιουσία, η επενδεδυμένη σε ιδιωτικές κατοικίες, είναι 220% του ΑΕΠ, ποσοστό διπλάσιο από τον ευρωπαϊκό μέσο όρο. Και όπως ξέρετε πάρα πολύ καλά, αυτό σημαίνει ιδιοκατοίκηση και σημαίνει αύξηση του διαθεσίμου εισοδήματος, όταν το εισόδημά σας δεν βαρύνεται με το μηνιαίο ενοίκιο.\nΆρα, το πρόβλημά μας είναι πολύ πιο σύνθετο και νομίζω ότι, ανεξαρτήτως αν έφτασε η στιγμή της στροφής, που έφτασε, έχει σίγουρα φτάσει η στιγμή της αλήθειας και πρέπει να πούμε την αλήθεια. Αλλά η πίεση αυτή, η οποία τελικά είναι μια πίεση που απορρέει από την έλλειψη αυτογνωσίας του διεθνούς πολιτικού συστήματος και από μια έλλειψη ιστορικής αυτοσυνειδησίας της Ευρωπαϊκής Ένωσης, εκθέτει τη χώρα σε πολύ μεγάλους κινδύνους και δημιουργεί μια εσωτερική πίεση, η οποία τελικώς, λόγω της κοινωνικής έντασης που παράγεται, δεν μας επιτρέπει να εφαρμόσουμε με το ρυθμό που θέλουμε και με το ρυθμό που πρέπει αυτό το συνολικό, καθολικό και φιλόδοξο πρόγραμμα ανασυγκρότησης και ανάταξης της χώρας.\nΔιότι τα μέτρα τα οποία έχουν άμεσο εισπρακτικό αποτέλεσμα, τα μέτρα που περικόπτουν εισοδήματα στο δημόσιο και στον ευρύτερο δημόσιο τομέα, τα μέτρα μείωσης της δημόσιας δαπάνης, με έναν τρόπο οριζόντιο, εφαρμόζονται αμέσως. Οι επιβαρύνσεις στο φόρο κατανάλωσης εφαρμόζονται αμέσως. Αλλά τα μέτρα ριζοσπαστικής αναδιανομής, τα μέτρα αναπτυξιακού χαρακτήρα, τα μέτρα που αφορούν την απορρόφηση του ΕΣΠΑ, τα μέτρα που αφορούν το νέο ρόλο του τραπεζικού συστήματος, είναι μέτρα τα οποία θέλουν μια επώαση. Και άρα η διαφορά φάσης, η οποία υπάρχει, μπορεί να δημιουργήσει ένα πολύ μεγάλο πρόβλημα στην ελληνική οικονομία και στην ελληνική κοινωνία. Και αυτό το πρόβλημα πρέπει να το προλάβουμε, να το πούμε, διεκδικώντας μια νέα εθνική συνοχή, μια νέα κοινωνική συνοχή, μια νέα εθνική αλληλεγγύη, μια νέα κοινωνική αλληλεγγύη.\nΑυτό είναι το καθήκον της κυβέρνησης, που διευθύνει πολιτικά τη χώρα, στο όνομα του λαού και του έθνους. Στο όνομα της κοινωνίας, με όσες και όποιες αντιφάσεις εμπεριέχει ο όρος κοινωνία. Αυτό είναι το μεγάλο ζήτημα και το μεγάλο στοίχημα. Και έτσι πρέπει να πορευτούμε. Δεν έχουμε την άνεση να πορευτούμε στις διαρθρωτικές αλλαγές, εκτός συνθηκών οξυτάτης δημοσιονομικής πίεσης, που προσλαμβάνει πλέον χαρακτηριστικά εκβιαστικά.\nΚαι αυτό δεν αφορά μόνο το κράτος, όπως ξέρετε. Δεν αφορά μόνο τα δημόσια οικονομικά, με τη στενή έννοια του όρου. Αφορά και την αντοχή του τραπεζικού συστήματος. Και η αντοχή του τραπεζικού συστήματος, η οποία είναι άμεσα συναρτημένη με τις πρακτικές της Ευρωπαϊκής Κεντρικής Τράπεζας, συνδέεται άμεσα με το σύνολο της πραγματικής οικονομίας, με τη ρευστότητα στην πραγματική οικονομία, με τις χρηματοδοτήσεις, με το ρυθμό και την αποτελεσματικότητα προώθησης ενός άλλου μοντέλου ανάπτυξης.\nΓιατί μόνο μέσω του τραπεζικού συστήματος μπορείς στην πραγματικότητα να εφαρμόσεις συγκροτημένες κλαδικές πολιτικές μέσα από τις οποίες αναδύεται ένα άλλο μοντέλο ανάπτυξης, το οποίο μπορούμε να το ονομάσουμε όπως θέλουμε, ένα άλλο μοντέλο ανάπτυξης που έχει συγκεκριμένη κατεύθυνση ως προς τον τουρισμό, ως προς την ενέργεια, ως προς την ποιότητα του περιβάλλοντος, ως προς το μέσο μέγεθος της ελληνικής επιχείρησης, ως προς το φαινόμενο της μισθωτής εργασίας και της απασχόλησης κλπ.\nΆρα το πρόβλημα αυτό σε όλες του τις διαστάσεις οφείλουμε να το δούμε, ως πρόβλημα ελληνικό, ως πρόβλημα ευρωπαϊκό, ως πρόβλημα διεθνούς οικονομικής διακυβέρνησης.\nΗ στιγμή της στροφής και η στιγμή της αλήθειας δεν έφτασε μόνο για την Ελλάδα και δεν πρέπει να αναδεχόμαστε ευθύνες μεγαλύτερες από αυτές που έχουμε, γιατί πρέπει να αποκαταστήσουμε και την επωνυμία της χώρας. Πρέπει να διαψεύσουμε τα στερεότυπα τα οποία λειτουργούν αντί – αναπτυξιακά. Υπονομεύουν την αναπτυξιακή ψυχολογία, παράγουν υφεσιακή ψυχολογία. Και αυτό είναι κάτι το οποίο πρέπει να το ανακόψουμε και να το αντιμετωπίσουμε. Άρα, θα έλεγα ότι υπάρχει αναμφίβολα μια ιδεολογική και παιδαγωγική διεργασία η οποία συντελείται. Πράγματα τα οποία δεν ήταν αυτονόητα πριν από μερικούς μήνες, πριν από μερικά χρόνια, έχουν καταστεί λίγο ή πολύ αυτονόητα.\nΈχει καταστεί πλέον κοινή παραδοχή ότι απαιτούνται επεμβάσεις, ότι είναι επείγοντα τα διαρθρωτικά μέτρα. Ότι χρειαζόμαστε ένα άλλο κράτος, ένα άλλο κράτος σημαίνει ένα άλλο πολιτικό σύστημα, ένα άλλο διοικητικό σύστημα, σημαίνει ότι χρειαζόμαστε μια άλλη συμπεριφορά των οικονομικών υποκειμένων.\nΔεν είναι αθώοι οι πολίτες ως καταναλωτές, ως παραγωγοί, ως έμποροι, ως ελεύθεροι επαγγελματίες, ως εργαζόμενοι, έχει περάσει οριστικά η εποχή της αθωότητας για όλους, αλλά δεν είναι και όλοι εξίσου ένοχοι. Γιατί ο καθένας είναι ένοχος ανάλογα με τη θέση του, αυτός που έχει εξουσία είναι πολύ περισσότερο ένοχος σε σχέση με αυτόν που δεν έχει και αυτός που έχει εισόδημα πολύ πιο ένοχος από αυτόν που δεν έχει και αυτός ο οποίος δε μετέχει στους μηχανισμούς της παραοικονομίας, πολύ λιγότερο από αυτόν που μετέχει δραστικά στους μηχανισμούς της άτυπης οικονομίας. Όμως συνολικά, κανείς δεν είναι απαλλαγμένος πάσης ευθύνης. Που σημαίνει ότι πρέπει να διακηρύξουμε και την ανάγκη μιας συστράτευσης εθνικής και αναπτυξιακής ευθύνης.\nΚαι φυσικά ο μεγάλος μοχλός είναι το νομοσχέδιο που συζητάμε τις μέρες αυτές. Η μετάβαση από τη χύμα φορολογική κατάσταση σε ένα φορολογικό σύστημα. Διότι τώρα πλέον, έτσι όπως λειτουργεί η πιεστική δημοσιονομική κατάσταση και η κερδοσκοπία των διεθνών αγορών, το κράτος δεν μπορεί να επιτελέσει ούτε στοιχειωδώς τον αναδιανεμητικό του ρόλο. Δεν μπορεί να χρηματοδοτήσει με το ρυθμό που πρέπει, την αναστύλωση του κοινωνικού κράτους, δηλαδή να εγγυηθεί έμμεσα την κοινωνική συνοχή.\nΆρα είναι επείγον να εφαρμοστεί αυτό το νέο φορολογικό σύστημα, το οποίο θα πετύχει και θέλουμε να πετύχει και θα πετύχει, αν λειτουργεί ως μια εθνική συμφωνία, οργανωμένης και σταδιακής μετάβασης από την παραοικονομία στην επίσημη οικονομία, διασφαλιζομένων στο μέτρο του δυνατού, εισοδημάτων και προοπτικών. Διότι αν απλώς επαγγελθούμε μια μεγάλη μακροχρόνια εσωτερική υποτίμηση, χωρίς να δίνουμε την προοπτική της αποκατάστασης του εισοδήματος και της ανανέωσης των προοπτικών, δε θα πετύχουμε τους στόχους που θέλουμε.\nΆρα εμείς δεν επαγγελλόμαστε ένα τούνελ χωρις φώς, δεν εξαγγέλλουμε και δεν εφαρμόζουμε μια εσωτερική υποτίμηση χωρίς επόμενη μέρα, χωρίς να υπάρχουν αναπτυξιακές επιπτώσεις, που θα υπήρχαν αν είχαμε μια νομισματική υποτίμηση.\nΑυτό όλο το συνολικό πρόβλημα καλώς το θέτουμε και σε ευρωπαϊκό και σε διεθνές επίπεδο, χωρίς μικρομεγαλισμούς το κάνουμε βέβαια, γιατί έχουμε συνείδηση του πραγματικού συσχετισμού των δυνάμεων, αλλά έχουμε δυστυχώς συνείδηση και ενός τοίχου που υψώνει ο τρόπος σκέψης που επικρατεί. Γιατί ο τρόπος σκέψης είναι αυτός που τελικά επιβάλλει ένα μοντέλο ανάπτυξης, ένα μοντέλο δημοσιονομικής διαχείρισης, ένα μοντέλο νομισματικής πολιτικής. Και το πρόβλημα στην Ευρωπαϊκή Ένωση, είναι από την άποψη αυτή, πρόβλημα βαθύτατα πολιτικό και, ας μου επιτραπεί ο όρος, ιδεολογικό με την έννοια της θεωρίας, χωρίς την οποία δεν μπορείς να εφαρμόσεις καμία πολιτική. Διότι ο εμπειρισμός τελικά είναι αυτός ο οποίος σε οδηγεί στην επανάληψη πρακτικών τις οποίες δεν αξιολογείς και δεν ελέγχεις. Και αυτό είναι το πρόβλημά μας, δυστυχώς και σε ευρωπαϊκό επίπεδο.\nΓι’ αυτό γίνεται η προσπάθεια να διαμορφώσουμε νέους συσχετισμούς σε ευρωπαϊκό επίπεδο, γι’ αυτό ανοίγουμε τη βεντάλια και πέραν της Ευρώπης, χωρίς από μόνο του οτιδήποτε από όλα αυτά να οδηγεί σε λύση, αλλά όλα μαζί θέτουν το πρόβλημα.\nΚαι όπως ξέρετε πάρα πολύ καλά και το ξέρουν πάρα πολύ καλά αυτό και οι συγγραφείς, γι’ αυτό έγραψαν και το βιβλίο αυτό μαζί με όλα τα άλλα που έχουν γράψει, το μισό της λύσης είναι η διατύπωση του προβλήματος.\nΚαι αυτό είναι κάτι το οποίο πρέπει να το κρατήσουμε, ως το βασικό συμπέρασμα αυτής της συζήτησης. Σας ευχαριστώ πολύ.\n2010-03-16. Βιβλίο Πελαγίδη-Μητσόπουλου Μέρος Α' from Evangelos Venizelos on Vimeo.\nΣυντονιστής: Ευχαριστούμε πολύ κ. Υπουργέ, έχουν βγει διάφορα σημεία. Ουσιαστικά το ζήτημα μοιάζει άλυτο. Υπάρχει ένα πλαίσιο μιας διπλωματικής μάχης η οποία πρέπει να δοθεί, όπως εξήγησε και ο Υπουργός, αυτή τη στιγμή η Ευρωπαϊκή Ένωση έρχεται αντιμέτωπη με τον εαυτό της, δηλαδή κατά μία εκδοχή ή που θα προχωρήσει σε πολιτική ενοποίηση ή που θα προχωρήσει στη διάλυση. Την ίδια ώρα η χώρα μας έρχεται αντιμέτωπη με προβλήματα που πολύ σωστά επεσήμανε ο κ. Βενιζέλος, έρχονται σχεδόν από την ίδρυση του σύγχρονου ελληνικού κράτους, τα οποία καλούμεθα να αντιμετωπίσουμε υπό τις χειρότερες δυνατές συνθήκες.\nΈρχεται ένας πολύ υψηλός λογαριασμός, που μπαίνει και το ερώτημα, ποιος θα τον πληρώσει, διότι πραγματικά δεν είμαστε όλοι το ίδιο υπεύθυνοι σε αυτή τη χώρα και δεν μπορεί να πιέσουμε αυτούς που δεν μπορούν να πιεστούν άλλο, διότι αυτό πλέον θα οδηγήσει σε ένα οικονομικό αδιέξοδο, δηλαδή όπως λέει και το ανέκδοτο, μέχρι να συνηθίσει να μην τρώει ο γάιδαρος θα ψοφήσει. Δηλαδή όσο θα εξυγιαίνουμε το δημοσιονομικό, θα πληγώνουμε περισσότερο την παραγωγική δομή της ελληνικής οικονομίας, με όλες τις αδυναμίες που αναλυτικότατα περιγράφουν οι συγγραφείς, αλλά εν πάση περιπτώσει αυτή διασφαλίζει σήμερα το εισόδημα στην ελληνική οικονομία.\nΘα ήθελα να ξεκινήσουμε τη συζήτηση και απλώς να βάλω ένα ζήτημα, γιατί μίλησε και ο Υπουργός και μίλησε για συστράτευση, άλλοι μιλούν άλλες φορές για συναίνεση. Όλα αυτά προϋποθέτουν μια πολιτική και κοινωνική, πώς να το πω, όχι διαπραγμάτευση, συναλλαγή.\nΔηλαδή πώς θα μοιραστεί αυτό το κόστος; Το φορολογικό νομοσχέδιο, το οποίο έρχεται κ. Υπουργέ, πρέπει να πάρει εισοδήματα από κάποιους οι οποίοι, όπως πάλι μας εξηγούν αναλυτικότατα οι συγγραφείς είναι καθισμένοι εκεί πάνω και δεν πρόκειται να τα αφήσουν.\nΚαι δε θα παραδοθούν, δε θα πουν «ξέρετε, έχετε δίκιο, δημιουργούμε κακό στη χώρα, απολαμβάνοντας αυτά τα μαύρα εισοδήματα ή μη πληρώνοντας τους φόρους και αντιλαμβανόμαστε την κρισιμότητα της κατάστασης και από αύριο θα πληρώνουμε εφορία». Δεν πρόκειται προφανώς να γίνει έτσι, άρα θα υπάρχει μια πολύ δύσκολη πολιτική και κοινωνική τριβή και διαπραγμάτευση.\nΘα ήθελα να δώσω το λόγο σε όσους έχουν να κάνουν ερωτήματα στους ομιλητές. Θα παρακαλούσα οι ερωτήσεις ή και τοποθετήσεις, να μην υπερβαίνουν το σύντομο χρόνο, των 30 δευτερολέπτων.\nΟμιλητής: Κύριε Υπουργέ, ήθελα να σας ρωτήσω, τι κατά τη γνώμη σας εμπόδισε την κυβέρνησή σας, με τον προϋπολογισμό του 2010, ο οποίος είχατε υπαινιχθεί προεκλογικά ότι μπορούσε να ήταν τριετής, να συμπεριλάβει και το πρόγραμμα σταθεροποίησης και ανάπτυξης και να ενσωματώσει τις φορολογικές επιλογές των πολιτικών σας και τις αναπτυξιακές. Δηλαδή να έχει μαζί και φορολογικό νομοσχέδιο και αναπτυξιακό νόμο και να είναι πολυετής ο προϋπολογισμός σας, ούτως ώστε να αντιμετωπίζει τα προβλήματα, όταν γνωρίζατε πολύ καλά τι πρόκειται να συμβεί την επομένη των εκλογών. Ευχαριστώ πολύ.\nΕυ. Βενιζέλος: Να ακούσουμε τις ερωτήσεις, μην απαντούμε σε κάθε μία.\nΣυντονιστής: Ναι, να γίνει μια συνολική τοποθέτηση.\nΟμιλητής: Αν πούμε ότι, όπως ο κ. Υπουργός σωστά είπε, η έκθεση της Ευρωπαϊκής Κεντρικής Τράπεζας, αναφέρει ότι τα ελλείμματα των νοικοκυριών στην Ελλάδα είναι της τάξης των 120 δις, αλλά και τα επιχειρηματικά δάνεια ανέρχονται στο ίδιο ή και ψηλότερο ποσό. Αν βάλουμε μαζί με αυτά και τα ελλείμματα των ασφαλιστικών ταμείων, μαζί με το δημοσιονομικό έλλειμμα, τότε μιλάμε για ένα υπέρογκο δάνειο, έναν υπέρογκο λογαριασμό που ο ελληνικός λαός χρωστάει. Θα ήθελα να κάνω μία, ίσως και ρητορική, ερώτηση. Γιατί δε μαθαίνουμε από την πρακτική των αρχαίων Εβραίων, με τα ιωβηλαία τους, που κάθε 50ετία έσβηναν όλα τα χρέη, ιδιωτικά και δημόσια και μάλιστα τα αντιγράψαμε και εμείς οι ίδιοι οι αρχαίοι Έλληνες, με το Σόλωνα, τη Σεισάχθεια του Σόλωνα. Αν θέλετε να σχολιάσετε αυτό. Ευχαριστώ.\nΣυντονιστής: Άλλη ερώτηση; Ο κ. Κουρουπλής θέλει το λόγο.\nΚ. Κουρουπλής: Εγώ θα ήθελα να ρωτήσω το εξής. Δέχεται η χώρα, εν πολλοίς ενδεχομένως δικαίως, αλλά και εν πολλοίς αδίκως πάρα πολλές επιθέσεις, ιδιαίτερα προερχόμενες από τη Γερμανία. Δε θέλω να εκφράσω έναν αντι–γερμανισμό, αλλά δεν ακούω τους Γερμανούς να συζητάνε να περιορίσουμε τους εξοπλισμούς. Πρόσφατα, υπάρχει μια έκθεση ενός ινστιτούτου της Σουηδίας, όπου είμαστε μέσα στις 5 χώρες με τις μεγαλύτερες αγορές όπλων. Το ΑΕΠ ξέρουμε τι ποσοστό διαθέτουμε για τον εξοπλισμό. Αυτή η περίφημη Ευρωπαϊκή Ένωση, ακόμα δεν ανέλαβε να ορίσει ότι τα σύνορά μας είναι σύνορα ευρωπαϊκά και ως εκ τούτου να περιοριστεί, ως ποσοστό του ΑΕΠ, η ανάγκη εξοπλισμού της χώρας.\nΣυντονιστής: Υπάρχει άλλη ερώτηση; Άλλη μία ερώτηση, κάπου εκεί στο βάθος να δεχτούμε και θα κλείσουμε. Για να προχωρήσουμε στις απαντήσεις. Ο κ. Λυγερός έχει άλλη μια ερώτηση.\nΟμιλήτρια: Εγώ δεν είμαι ούτε πολιτικός, ούτε οικονομολόγος. Είμαι ένας απλός άνθρωπος και στενοχωρέθηκα πάρα πολύ με αυτό που άκουσα από τον Υπουργό μας, τον κ. Βενιζέλο που είπε ότι οι άνθρωποι που έχουν εισοδήματα πρέπει να είναι περισσότερο ένοχοι από αυτούς οι οποίοι δεν έχουν. Είμαι από τους ανθρώπους που έχουν εισοδήματα. Και όλα αυτά τα χρόνια έχω κάνει το καθήκον μου, το χρέος μου, πληρώνω την εφορία μου κανονικά, χωρίς να έχω πράγματα κάτω από το τραπέζι. Προσπαθώ να συνεισφέρω όσο μπορώ στο κοινωνικό σύνολο, μέσα από το επάγγελμά μου και αυτή τη στιγμή αισθάνομαι μεγάλη απογοήτευση. Είμαι πολύ βαθιά απογοητευμένη γιατί και αισθάνομαι ότι η χώρα μου είναι η κορυφή ενός παγκόσμιου παγόβουνου και ζω σε μια εποχή όπου τα παγόβουνα έχουν αρχίσει και λιώνουν και εγώ είμαι πάνω στην κορυφή, όπως όλος ο ελληνικός λαός και κινδυνεύουμε αυτή τη στιγμή να πέσουμε. Ακούω λόγους και λόγια συνεχώς, χωρίς όμως κανείς να μου προσφέρει την αίσθηση ότι πραγματικά μπορεί να με βγάλει από αυτό το φρικαλέο αδιέξοδο, μέσα στο οποίο άλλοι με έβαλαν, όταν εγώ τους πίστευα, όταν εγώ κάτω από τα μπαλκόνια τους έκλαιγα, γιατί πίστεψα ότι κάποτε η όποια κυβέρνηση, να μην αναφερθώ σε ποια, θα έφερνε ένα άνοιγμα. Και αντί το άνοιγμα χάος. Δεν θα ήθελα άλλο πια, κανένας πολιτικός και κανένας άνθρωπος να ενοχοποιεί τη στάση του μέσου Έλληνα, ο οποίος έχει κάνει όλα αυτά τα χρόνια το καθήκον του, όσο παραπάνω μπορεί. Ευχαριστώ.\nΣυντονιστής: Και μία ερώτηση έχει ο κ. Λυγερός.\nΣτ. Λυγερός: (Μιλάει εκτός μικροφώνου). Με ποια αξιοπιστία το κοινωνικό σύστημα το οποίο έφερε τη χώρα στη σημερινή κατάσταση, μπορεί να εμφανίζεται ως παράγοντας υπέρβασης της κρίσης, τόσο απλά.\nΣυντονιστής: Ευχαριστούμε πολύ.\nΕυ. Βενιζέλος: Επειδή, ευτυχώς ή δυστυχώς οι ερωτήσεις απευθύνονται κυρίως σε μένα, θα επιδιώξω μια απάντηση πολύ συνοπτική. Αρχίζω από τις εύκολες ερωτήσεις.\nΚαταρχάς χρησιμοποίησα τον όρο ένοχος ή λιγότερο ένοχος, εντός εισαγωγικών, μεταφορικά. Εννοώ ότι εκ των πραγμάτων, μεγαλύτερη υποχρέωση συμβολής, έχει αυτός ο οποίος έχει εισοδήματα, περιουσία, παραγωγική δραστηριότητα, είναι υποκείμενο φόρου. Αυτό είναι μια πραγματική δυνατότητα. Δε λέω ότι υπάρχει κάποια υποκειμενική ή ηθική ευθύνη, επειδή κάποιος πετυχαίνει στη ζωή του, έχει μεσαία ή υψηλά εισοδήματα, είναι δραστήριος, δημιουργικός, παραγωγικός, αναπτύσσει επιχειρηματική δραστηριότητα, δημιουργεί θέσεις εργασίας, ή είναι ένας καλός μισθωτός, εκπαιδευμένος, παραγωγικός, κάθε άλλο. Λέω όμως ότι υπάρχει εκ των πραγμάτων, μέσα σε ένα φορολογικό σύστημα που λειτουργεί αναδιανεμητικά, υψηλότερος βαθμός συμμετοχής, άρα ευθύνης, άρα ενοχής μεταφορικά. Και φυσικά ο πρώτος βαθμός ευθύνης, από την άποψη αυτή, ανήκει σε αυτούς που έχουν τα κρυμμένα εισοδήματα. Διότι η βαρύτερη φορολόγηση των δηλωμένων εισοδημάτων, ή των μη δυναμένων να αποκρυβούν εισοδημάτων, δεν οδηγεί σε κανένα κρίσιμο δημοσιονομικό αποτέλεσμα. Δηλαδή δεν μας αρκεί να αλλάξουμε τη στιγμή που γίνεται το κλικ και να το πάμε 40.000 ευρώ ετήσιο εισόδημα, από εκεί να αρχίσει η επιβάρυνση και πριν από αυτό να υπάρχει μία μικρή ή κάπως μεγαλύτερη ελάφρυνση. Σημασία έχει να εμφανιστούν, με διάφορους τρόπους, τα μη δηλούμενα εισοδήματα. Άρα ζητάω συγνώμη αν παρεξηγήθηκα, αυτό ήταν το περιεχόμενο της διατύπωσής μου.\nΕπίσης είναι εύκολη η απάντηση στο βαρύ ερώτημα του φίλου μου του Σταύρου Λυγερού. Το πολιτικό σύστημα διέρχεται μια βαθύτατη κρίση αντιπροσώπευσης, νομιμοποίησης και αξιοπιστίας. Το πολιτικό σύστημα δεν διενεργεί στο όνομα της ηθικής του δικαίωσης και στο όνομα της αξιοπιστίας του. Ενεργεί στο όνομα της δημοκρατικής, θεσμικής υποχρέωσής του. Σε ένα δημοκρατικά οργανωμένο σύστημα διακυβέρνησης, δεν υπάρχει άλλη δυνατότητα. Πρέπει μία κοινοβουλευτική πλειοψηφία και μία κυβέρνηση, με λαϊκή εντολή, ανεξαρτήτως των όποιων επιφυλάξεων μπορεί να έχει ο καθένας, να διευθύνει τη χώρα υπό συνθήκες κρίσης. Άρα είναι οι δημοκρατικοί θεσμοί και η συγκυρία της κρίσης, που μας δίνει όχι το ηθικό δικαίωμα, αλλά τη θεσμική υποχρέωση να συντονίσουμε την προσπάθεια της κοινωνίας, της αγοράς, της οικονομίας και όλου του έθνους. Αυτό δε σημαίνει ότι παύει να υπάρχει το πρόβλημα νομιμοποίησης, αντιπροσώπευσης και ηθικής αξιοπιστίας. Προφανώς και υπάρχει και προφανώς διαχέεται και αυτό είναι ένα από τα μεγαλύτερα, θα έλεγα το μείζον πρόβλημα που έχουμε ως τόπος.\nΩς προς το ερώτημα του κ. Κουρουπλή, να θυμίσω τα δεδομένα. Πράγματι η Ελλάδα βαρύνεται με το κόστος εξοπλισμών που απορρέουν από το γεγονός της τουρκικής απειλής, διότι η διάταξη των δυνάμεών μας θεμελιώνεται σε μια εκτίμηση απειλής που έχει ένα και μόνο όνομα: Αιγαίο, Ανατολική Μεσόγειος, Έβρος, ελληνοτουρκικές σχέσεις. Είναι προφανές ότι δε μπόρεσε η Ευρωπαϊκή Ένωση να δώσει απάντηση στο πρόβλημα ασφάλειας της χώρας και υπό την έννοια αυτή, η βασική ιστορική παραδοχή του Κωνσταντίνου Καραμανλή του 1974-1975 δεν έχει ως τώρα επαληθευθεί. Αλλά αυτό δε σημαίνει ότι θα ήμασταν καλύτερα αν δεν ήμασταν μέλος της Ευρωπαϊκής Ένωσης. Δεν έχει επαληθευθεί η ιστορική παραδοχή της χώρας με την ένταξή της στο ΝΑΤΟ το 1952, διότι μια σύμμαχη χώρα η οποία βρίσκεται στα πρόθυρα της Ευρωπαϊκής Ένωσης και της οποίας την ευρωπαϊκή προοπτική στηρίζουμε, συνιστά για μας ένα πρόβλημα το οποίο πρέπει να το θέτουμε πάντα με ειλικρινείς όρους, με φιλική διάθεση, με στρατηγική ψυχραιμία αλλά χωρίς διολισθήσεις, χωρίς επαναπαύσεις και χωρίς αφέλειες.\nΠρέπει να είμαστε δημιουργικοί και αισιόδοξοι αλλά όχι αφελείς. Στα θέματα της εξωτερικής πολιτικής και της πολιτικής άμυνας, η λεπτή απόσταση –το έχω ξαναπεί δημοσίως- μεταξύ της αισιοδοξίας και της αφέλειας, είναι το πεδίο στο οποίο κρίνεται το παν. Κρίνεται όλη η λεπτότητα των χειρισμών και όλη η στρατηγική μας.\nΤώρα σε αριθμούς: Φέτος, το 2010, η επιβάρυνσή μας λόγω πληρωμών για δαπάνες αμυντικού εξοπλισμού είναι περίπου το 0,7% του ΑΕΠ, είναι 1.800 εκατομμύρια, 1,8 δις. Η επιβάρυνσή μας η δημοσιονομική λόγω παραλαβών, που είναι κρίσιμες τελικά για τον υπολογισμό του δημοσιονομικού ελλείμματος σύμφωνα με τους κανόνες της Eurostat είναι ακριβώς 1% του ΑΕΠ.\nΒεβαίως υπάρχουν και οι λειτουργικές δαπάνες, υπάρχουν και οι δαπάνες των αποδοχών του στρατιωτικού προσωπικού οι οποίες διαμορφώνουν ένα συνολικό προϋπολογισμό της τάξεως των 6 δις, δηλαδή του 2,8% του ΑΕΠ. Αυτή είναι η κατάσταση της χώρας. Και πιστεύω ότι εάν αναληφθούν οι πρωτοβουλίες εντεταγμένες σε μια στρατηγική με διάθεση υπέρβασης αλλά χωρίς αφέλεια όπως προσδιόρισα το πεδίο προηγουμένως, μπορούμε να υπολογίζουμε κάποια στιγμή σε μια αλλαγή των συνθηκών και άρα σε μια αλλαγή των εκτιμήσεων σε σχέση με την απειλή και σε σχέση με τους εξοπλισμούς. Δεν είναι εύκολο αυτό, όσο και αν κινηθούν γρήγορα τα πράγματα, όσο και αν κινηθούν με διάθεση υπέρβασης τα πράγματα.\nΆρα για κάποια χρόνια, πρέπει να συμβιώσουμε με μια κατάσταση την οποία θέλουμε να εκλογικεύσουμε, θέλουμε να καταστήσουμε διαφανή και γι ‘αυτό επαναξιολογούμε τα πάντα, γι ‘αυτό είμαστε πάρα πολύ επιφυλακτικοί. Θα μου πείτε, όταν με μια απόφαση μπορείς ν’ αυξάνεις τη δαπάνη ή να τη μειώνεις κατά 500 εκατομμύρια ή κατά 1 δισ., η απόφαση αυτή είναι μια πάρα πολύ δύσκολη απόφαση. Και δεν έχεις άλλες εγγυήσεις ορθολογικότητας και διαφάνειας από τις διαδικαστικές εγγυήσεις τελικά.\nΓι’ αυτό επιμένουμε στην ανάγκη να ενημερώνεται για όλα η Βουλή, γι’ αυτό εφαρμόζουμε κανόνες διαφάνειας οι οποίοι φέρνουν τα πάντα στην επιφάνεια, γι’ αυτό εφαρμόζουμε τον κώδικα δεοντολογίας στον οποίο έχω αναφερθεί και αυτό το εφαρμόζουμε και στα μεγάλα και στα μικρά. Το εφαρμόζουμε και στην υπόθεση των Ναυπηγείων Σκαραμαγκά και των υποβρυχίων που συμπαράγουν οι Γερμανοί, διότι έπρεπε πρωτίστως να λύσουμε ένα πρόβλημα που λέγεται «ναυπηγεία», στη συνέχεια ένα πρόβλημα που λέγεται «χρονοδιάγραμμα παραλαβών υποβρυχίων» επιτέλους από το Ελληνικό Πολεμικό Ναυτικό που τα έχε παραγγείλει από το 2000, έχει πληρώσει 2.033.000.000 και δεν έχει παραλάβει τίποτε και λόγω της κρίσης που είχε εκραγεί και που βρισκόταν σε εξέλιξη, δεν είχε και προοπτική να παραλάβει τίποτα. Κι έπρεπε να λύσουμε αυτό το πρόβλημα.\nΕάν αυτό ασκεί μια άμεση ή έμμεση επιρροή στις ελληνογερμανικές σχέσεις δεν το ξέρω, δεν το βλέπω. Πρέπει όμως κι εκεί να καταπολεμήσουμε τα στερεότυπα. Αλίμονο αν αφεθούμε στην αποδοχή του στερεοτύπου ότι υπάρχει μια σύγκρουση νοοτροπιών, ότι υπάρχει μια σύγκρουση εθνικών ταυτοτήτων, ότι υπάρχει ένας πολιτιστικός επικοινωνιακός και τελικά δημοσιονομικός πόλεμος μεταξύ Ελλάδας και Γερμανίας. Αυτό θα ήταν μια αφελής, παιδική και τελικά εσφαλμένη και επιβλαβής προσέγγιση.\nΘα θέλαμε να επιδειχθούν τα αισθήματα κοινοτικής αλληλεγγύης. Θα θέλαμε να πιεστούν οι κερδοσκόποι που πιέζουν τις αγορές. Θα θέλαμε να γίνει αντιληπτό ότι δεν είναι δυνατόν η Ελλάδα να δανείζεται πιο ακριβά απ’ ότι η Βουλγαρία ή η Ρουμανία. Δεν είναι δυνατόν η Ελλάδα να δανείζεται με διπλάσιο κόστος απ’ ότι η Ισπανία. Αυτά πρέπει να γίνουν κατανοητά. Πρέπει να γίνουν κατανοητά από μια χώρα όπως είναι η Γερμανία, που βρίσκεται η ίδια σε πολύ μεγάλη κρίση, που ζει η ίδια ένα μεγάλο αναπτυξιακό και δημοσιονομικό πρόβλημα.\nΚαι εμείς το αντιλαμβανόμαστε αυτό αλλά θέλουμε και όλοι οι εταίροι μας να αντιλαμβάνονται το δικό μας πρόβλημα. Σε σχέση τώρα με τον όγκο των ελλειμμάτων που είπατε προηγουμένως, εγώ δε δέχομαι και ποτέ μου δε δέχτηκα, ότι το λεγόμενο αναλογιστικό έλλειμμα των Ασφαλιστικών Ταμείων, πρέπει να εκλαμβάνεται ως δημόσιο χρέος. Αυτό είναι μια προσέγγιση η οποία είναι κατά τη γνώμη μου εσφαλμένη, είναι εκβιαστική και εκφοβιστική, το αναλογιστικό έλλειμμα δεν είναι δημόσιο χρέος.\nΟ δανεισμός των νοικοκυριών είναι 120 εκατομμύρια, ο δανεισμός των επιχειρήσεων είναι παραπάνω, είναι 125 εκατομμύρια υπό την έννοια αυτή, γιατί το ύψος των δανείων που έχουν χορηγηθεί είναι περίπου 240-250 εκατομμύρια. Υπάρχει βεβαίως όπως αντιλαμβάνεστε πρόβλημα και στη μία και στην άλλη κατηγορία γιατί και τα καταναλωτικά δάνεια και τα στεγαστικά δάνεια, είναι δάνεια που αφορούν ευθύτατα την πραγματική οικονομία και το ρυθμό αύξησης του ΑΕΠ.\nΤα ποσοστά είναι χαμηλά και, επαναλαμβάνω, ότι η Ελλάδα, το επαναλαμβάνω αυτό, ως άθροισμα αποταμίευσης και επενδύσεων, δημοσίων και ιδιωτικών, κατέχει διεθνώς τη 15η θέση που είναι ένας δείκτης δυναμισμού μιας οικονομίας. Βεβαίως υπάρχει υπέρογκο εξωτερικό χρέος υπό την έννοια αυτή, αν τα αθροίσει κανείς συνολικά, αν δει το δημόσιο και το τραπεζικό και το ιδιωτικό. Αν τα αθροίσει κανείς όλα. Αλλά εν πάση περιπτώσει, αυτά είναι πράγματα τα οποία υπήρχαν και πριν τη μεγάλη δημοσιονομική κρίση και πριν τη μεγάλη κρίση των spreads και των επιτοκίων. Και έρχομαι στο ερώτημα το αρχικό του κ. Ζαφειρόπουλου: Έπρεπε να περιμένουμε να φτάσουμε στο διευρυμένο Πρόγραμμα Σταθερότητας, δηλαδή στη δέσμη των τελευταίων μέτρων των 4,8 δις ευρώ;\nΚοιτάξτε, εκ των υστέρων βλέποντας τα πράγματα, προφανώς και θα ήταν πολύ καλύτερα να είχαν όλα αυτά περιληφθεί στο σχέδιο του προϋπολογισμού. Αλλά αν υπάρχει καθυστέρηση, η καθυστέρηση αυτή έχει την αφετηρία της στο Σεπτέμβριο του 2008, όταν έγινε και στην Ελλάδα αντιληπτή η διεθνής οικονομική κρίση σε όλο το μέγεθός της.\nΒέβαια, από ένα σημείο και μετά λειτουργούν τα πράγματα όχι ευθύγραμμα αλλά γεωμετρικά και ως εκ τούτου πρέπει να δούμε γιατί δεν ετέθησαν τα ζητήματα με τη σαφήνεια που έπρεπε, από τότε. Η αλήθεια είναι ότι έπρεπε επίσης να πεισθεί η κοινωνία. Σας θυμίζω ότι υπήρξαν έξι φάσεις: Το προσχέδιο του προϋπολογισμού, το σχέδιο του προϋπολογισμού, το Ζάππειο, το διάγγελμα του Πρωθυπουργού, το Προγράμματος Σταθερότητας και Ανάπτυξης και το διευρυμένο Πρόγραμμα Σταθερότητας και Ανάπτυξης που προσέθεσε τα 4,8 δις, 2,4 από το σκέλος των εσόδων και 2,4 από το σκέλος των δαπανών. Το θέμα είναι όμως ότι όλα αυτά συμβαίνουν και επειδή έχουμε βρεθεί σε αυτή τη συνεχή περιδίνηση πάνω από την οποία βρίσκεται η περιδίνηση της ύφεσης. Άρα βρισκόμαστε αυτή τη στιγμή μέσα σ’ ένα σύστημα με δυο κυκλώνες.\nΟμιλητής: Η περιδίνηση της ύφεσης δεν έχει γίνει σαφής ακόμα.\nΕυ. Βενιζέλος: Ναι, γίνεται όμως.\nΟμιλητής: Το βάθος της δεν τολμούμε να το αναγνωρίσουμε.\nΕυ. Βενιζέλος: Μα, αναφέρθηκα προηγουμένως και στον απλό υπολογισμό, τι σημαίνει η μείωση της δημόσιας δαπάνης για την επίπτωση στο ΑΕΠ, στο ρυθμό αύξησης, δηλαδή στο ρυθμό μείωσης τελικά του ΑΕΠ. Αυτή είναι πολύ συνοπτικά η απάντησή μου, ώστε να έχουμε πάνω στο τραπέζι την περιγραφή της κατάστασης, την αίσθηση των προβλημάτων, την αίσθηση των διαστάσεων του προβλήματος, που είναι ένα πρόβλημα πολυπαραμετρικό, που είναι ένα πρόβλημα με τεράστιο βάθος, που είναι ένα πρόβλημα που δημιουργεί κινδύνους και προκειμένου να τα υπερβούμε όλα αυτά, χρειάζεται πολιτική αποφασιστικότητα, εθνική ενότητα και κοινωνική συνοχή.\nΣυντονιστής: Ήθελα απλώς να επισημάνω το εξής: Μιλώντας περί των μέτρων και περί της καθυστέρησης, εκ των υστέρων αντιλαμβανόμαστε ότι ίσως θα ήταν καλύτερα να είχαν ληφθεί νωρίτερα, αλλά εκ των υστέρων αντιλαμβανόμαστε ότι όσο λαμβάνονται τόσο βλάπτουν και την κοινωνία και την πραγματική οικονομία.\nΕυ. Βενιζέλος: Με συγχωρείτε, το επιχείρημα αυτό είναι ένα επιχείρημα πάρα πολύ σοβαρό, απλώς κάνει κανείς μια στάθμιση αγαθών. Πρόκειται αυτή τη στιγμή για τη σανίδα του Καρνεάδου, κανονικά, πρόκειται για μια κατάσταση ανάγκης. Δηλαδή έχεις ένα ταμειακό, έχεις ένα πρόβλημα ανανέωσης του δημοσίου χρέους, καταβολής του κόστους του δημοσίου χρέους, πραγματοποίησης του προγράμματος δανεισμού του Δημοσίου. Έχεις ένα πρόβλημα ταμειακό που αφορά την εκπλήρωση των θεμελιωδών υποχρεώσεων του κράτους. Πρέπει να εκτελεστεί αυτό. Αυτό, εάν έχει μια επίπτωση υφεσιακή, αυτό είναι εξαιρετικά δυσάρεστο, είναι εξαιρετικά επώδυνο και επικίνδυνο, πρέπει να διασφαλιστεί το πρώτο και ταυτόχρονα ει δυνατόν, ή πάντως πάρα πολύ γρήγορα, ν’ αρχίσουμε ν’ αντιμετωπίζουμε το δεύτερο.\nΣυντονιστής: Συμφωνώ απόλυτα, απλώς λέω ότι δεδομένου ότι είμαστε μέλος της Ευρωπαϊκής Ένωσης, θα πρέπει ένα μέρος του κόστους αυτού να επιμεριστεί και στους εταίρους μας.\nΕυ. Βενιζέλος: Με συγχωρείτε, σε μια Ευρωπαϊκή Ένωση με ίδιους πόρους, 1,2%, ούτε καν 1,1%, πολλές φορές 1%, του προϋπολογισμού είναι δυνατό να μιλάμε για μηχανισμούς αναδιανομής και για μηχανισμούς πραγματικής αλληλεγγύης; Ας δηλώσει ευθαρσώς η Ευρωπαϊκή Κεντρική Τράπεζα ότι ανεξαρτήτως όλων των άλλων θα αποδέχεται τα ομόλογα του ελληνικού Δημοσίου για την παροχή ρευστότητας στις ελληνικές Τράπεζες, ας γίνει με καθαρό τρόπο αυτή η δήλωση και θα δούμε από τη στιγμή που θα γίνει αυτή η δήλωση πώς θα αντιδράσουν οι αγορές και πώς θα φτάσουμε στη Σύνοδο Κορυφής του Ευρωπαϊκού Συμβουλίου της 25ης Μαρτίου. Ας γίνει αυτό. Διότι αυτός είναι αυτή τη στιγμή ένας πρακτικός μηχανισμός πολύ πιο άμεσος από οποιοδήποτε διμερές δάνειο ή οποιαδήποτε συζήτηση για εγγύηση η οποία επίσης είναι ανοιχτή.\nΣυντονιστής: Απλώς αντιλαμβάνομαι, όλα αυτά τα θέματα συζητούνται. Ήθελα να παρατηρήσω κάτι σε σχέση με τον κ. Κουρουπλή: Μιλώντας περί εξοπλισμών και περί Γερμανίας, τα πράγματα δεν είναι μονοσήμαντα. Τις τελευταίες μέρες είδαμε σε πολλές γερμανικές εφημερίδες να γίνεται μια αυτοκριτική, ότι οι εξαγωγές τους είναι κακές, να το πούμε έτσι, διότι σε μεγάλο ποσοστό βασίζονται σε εξαγωγές οπλικών συστημάτων σε χώρες όπως η Ελλάδα και η Τουρκία.\nΆρα μέσα στις κοινωνίες τις ευρωπαϊκές, όλες οι κοινωνίες αρχίζουν και συνειδητοποιούν αυτό που βιώνουμε κι εμείς, ότι αυτό το μοντέλο κάπου έχει εξαντλήσει, πρέπει ίσως ν’ αλλάξει. Τώρα τι θα επικρατήσει και τι θα βγει από κει πέρα, αυτό θα είναι ένα αποτέλεσμα πολιτικής διεργασίας.\nΘα ήθελα να δώσω το λόγο στον κ. Καθηγητή, τον κ. Πεπελάση, ο οποίος κάτι θέλει να προσθέσει…\nΑ. Πεπελάσης: Ασφαλώς τα περισσότερα απ’ όσα ειπώθηκαν εδώ είναι έτσι. Το δημοσιονομικό πρόβλημα κάποια στιγμή θα τελειώσει ή θα μπαίνει στο δρόμο της θεραπείας του. Όμως δεν είναι περίεργο ότι εδώ είμαστε δυο-τρεις ώρες, μιλάμε για την ελληνική οικονομία που μπαίνει στη στροφή της και δεν ειπώθηκε τίποτε για τον μαραμένο, τον αποξηραμένο παραγωγικό ιστό της οικονομίας. Τι έχει συμβεί –και να με συγχωρέσουν οι εκπρόσωποι της κυβέρνησης: ...\nΕυ. Βενιζέλος: Εγώ είμαι εδώ ως φίλος των συγγραφέων και ομιλητών...\nΑ. Πεπελάσης: Εντάξει... Να με συγχωρέστε, αλλά τις τελευταίες δέκα ημέρες, η εντύπωση που κυκλοφορεί πάνω από τα κεφάλια μας, «όπου να’ ναι έρχεται το φορολογικό, στο άλλο τέρμινο εδώ είναι, την άλλη εβδομάδα, την άλλη Πέμπτη, την άλλη Παρασκευή..» Τελικά φαίνεται ότι σε λίγες μέρες εδώ θα είναι. Και αν ακόμη υποθέσουμε, που το ευχόμεθα, ότι αυτό είναι το καλύτερο που μπορούσαμε να κάνουμε για το φορολογικό μας πρόβλημα, σας ερωτώ: Πού είναι το άλλο ερώτημα, τι θα κάνω με την παραγωγική δομή αυτού του τόπου; Δεν είναι λαϊκίστικο αυτό που θα πω, αλλά επειδή ταξιδεύω στην επαρχία διαρκώς, πηγαίνετε να δείτε πόσο μαραμένη είναι η οικονομία του τόπου από τη μια άκρη στην άλλη. Αυτό το πράγμα πώς θα το θεραπεύσουμε; Βεβαίως αντιλαμβάνομαι ότι το πρόβλημα το άμεσο είναι το δημοσιονομικό και εκεί πρέπει να στραφούν όλες οι προσπάθειες. Από κει και κάτω; Αυτό ήταν που εννοούσα και νωρίτερα, όταν έλεγα ότι δε βάλαμε το δάχτυλό μας στην ουσία του οικονομικού μας προβλήματος και δε βλέπω τη στροφή. Αλλά να μην πολυλογώ. Ευχαριστώ...\nΕυ. Βενιζέλος: Πάντως έρχεται και το νομοσχέδιο για το ΕΣΠΑ και, όπως είπα και προηγουμένως, μόνο μέσα από το τραπεζικό σύστημα μπορεί αυτά να διαχυθούν πάρα πολύ γρήγορα, εάν επιτευχθεί μια νέου τύπου συμφωνία κράτους και των ώστε οι Τράπεζες να υπηρετήσουν αυτή την ανάγκη ανακαίνισης της πραγματικής οικονομίας. Αλλιώς δεν πρόκειται να γίνει τίποτα. Με στερεμένες τις χρηματοδοτήσεις μόνο μέσα από επιχορηγήσεις κρατικού χαρακτήρα, κανένας τομέας δε θα μπορέσει να πάει μπροστά μεσοπρόθεσμα.\nΑ. Πεπελάσης: Σύμφωνοι, αλλά αυτά τ’ ακούμε τώρα 20 χρόνια..\nΣυντονιστής: Ο κ. Στουρνάρας.\nΓ. Στουρνάρας: Λίγα λόγια θα πω γιατί ο κ. Υπουργός κάλυψε πολλές από τις ερωτήσεις. Κατ' αρχήν η άποψή μου είναι ότι το πρόβλημα που υπάρχει σήμερα στην Ευρωζώνη είναι κυρίως ελληνικό πρόβλημα. Σαφώς υπάρχει θέμα αναδιάταξης δαπανών μεταξύ Γαλλίας και Γερμανίας, αλλά δεν είναι εκεί το μεγάλο θέμα. Το μεγάλο θέμα είναι η Ελλάδα. Και γιατί είναι η Ελλάδα το μεγάλο θέμα. Θα μου πείτε, δεν έχει έλλειμμα και η Ιρλανδία; Έχει. Δεν έχει η Ισπανία; Έχει. Στην Ελλάδα το πρόβλημα είναι πήγαμε κάποια στιγμή, έχω κάνει ένα διάγραμμα και δείχνω τα spreads Ιρλανδίας και Ελλάδας. Πήγαιναν μαζί για ενάμισι χρόνο. Πότε η Ελλάδα άνοιξε προς τα πάνω και η Ιρλανδία προς τα κάτω; Όταν πήγαμε και αποκαλύψαμε στις Βρυξέλλες ότι το έλλειμμα δεν είναι 5% αλλά είναι 13% και όταν μας ρώτησαν «τι θα κάνετε γι’ αυτό;» είπαμε ότι πρέπει να το δούμε αυτό. Άρα λοιπόν, αποκαλύψαμε ότι στους επενδυτές που είχαν επενδύσει σε ελληνικά ομόλογα με την αίσθηση ότι το έλλειμμα θα είναι 5% του ΑΕΠ, είπαμε ότι είναι 13% αλλά τους είπαμε ψέματα. Και ξέρετε, δε θα μπω τώρα ποιος το είπε το ψέμα, αν το είπε το ΠΑΣΟΚ ή η Νέα Δημοκρατία, δεν τους ενδιαφέρει. Δεν το ξέρουν ποιοι είναι ΠΑΣΟΚ και Νέα Δημοκρατία. Είμαστε πάρα πολύ μικροί για να έχει οποιαδήποτε σημασία ποιος το έκανε αυτό.\nΚαι όταν μας είπαν «και τι θα κάνετε γι’ αυτό», είπαμε ότι δεν είμαστε έτοιμοι να σας πούμε και τους το είπαμε 5,5 μήνες μετά. Άρα λοιπόν το ελληνικό πρόβλημα είναι κυρίως εσωτερικό πρόβλημα. Βέβαια ίσως η Ελλάδα να γίνει η «μαμή» μιας οικονομικής διακυβέρνησης και απ’ ότι φαίνεται θα υπάρχει ένας μηχανισμός διαχείριση κρίσεων, αλλά μην υπερβάλλουμε, το πρόβλημα είναι καθαρά ελληνικό, μάλλον 90% ελληνικό.\nΕάν δεν υπήρχε το πρόβλημα Ελλάδα, δε θα είχαμε τα ζητήματα αυτά στην Ευρωζώνη σήμερα, τα οποία βέβαια είναι υπαρκτά αλλά το μεγάλο θέμα είναι η Ελλάδα. Ένα ερώτημα δεν απαντήθηκε, που έχει μεγάλη σημασία: Ο κύριος είπε γιατί δεν προχωρούμε σε ιωβηλαία και σε σεισάχθεια. Αυτό θα μπορούσαμε να το κάνουμε όταν το χρέος το μοιράζαμε μεταξύ μας. Αυτή τη στιγμή τα 3/4 του χρέους μας τα κρατάνε ξένοι. Δεν μπορούμε να έρθουμε και να πούμε, διότι μετά, πραγματικά πιστέψτε με, πολλοί οικονομολόγοι οι οποίοι έχουν μόνο ακαδημαϊκή πείρα και όχι πείρα από την πιάτσα, θα ζήσουμε σε εποχή παγετώνων.\nΑυτή τη στιγμή εάν δεν υπάρχει άνθρωπος να μας δανείσει τα 55 δις που θέλουμε από το εξωτερικό, γιατί από το εξωτερικό κυρίως τα παίρνουμε, φανταστείτε 55 δις αγοραστικής δύναμης λιγότερο στην Ελλάδα. Θα γυρίσουμε πάρα πολλά χρόνια πίσω. Άρα είναι τελείως μη ρεαλιστικό να μιλάμε σε μια χώρα με ανοιχτές αγορές που τα 3/4 των χρεών της διακρατούνται από ξένους, να μιλάμε για διαγραφή χρέους. Νομίζω τα υπόλοιπα έχουν απαντηθεί.\nΣυντονιστής: Γιάννη θα ήθελα να σε ρωτήσω κάτι γιατί έχεις και μια εμπειρία στα ευρωπαϊκά λίγο περισσότερη απ’ όλους εμάς. Είπε και ο Υπουργός ότι ένας απλός μηχανισμός θα ήταν να εγγυηθεί η Ευρωπαϊκή Κεντρική Τράπεζα ότι θα δέχεται τα ελληνικά ομόλογα και όταν μιλούσα κι εγώ για αλληλεγγύη, δεν εννοούσα απαραίτητα χρηματικές ροές να μας πληρώνουν τα επιδόματα ανεργίας ή οτιδήποτε, αλλά μια εγγύηση να δανειστούμε πιο άνετα. Δεδομένου ότι υπάρχουν και ακόμα απλούστεροι τρόποι όπως φερ’ ειπείν να γίνεται μια αξιολόγηση εσωτερική από την Ευρωπαϊκή Κεντρική Τράπεζα και να λαμβάνει αυτά η Κεντρική Τράπεζα, αυτά γιατί δεν προχωράνε; Πού κολλάνε αυτά δηλαδή; Γιατί δεν έχει πραγματικό κόστος αυτό το πράγμα.\nΓ. Στουρνάρας: Θα σας πω το πρόβλημα σ’ αυτό: Σε μεγάλο βαθμό έχει δίκιο ο Υπουργός, θα ήταν πολύ λιγότερη ιστορία αν δεν υπήρχε αυτή η θέση της ΕΚΤ, ότι θα πρέπει τα ομόλογα ν’ αξιολογούνται από τους τρεις. Ένα μονοπώλιο είναι στην ουσία, ολιγοπώλιο: Η FITS, η MOODY’S και η SNP.\nΣυντονιστής: Με συγχωρείτε, regulated στην Αμερική..\nΓ. Στουρνάρας: Ακριβώς. Άρα εδώ πέρα υπάρχει ένα φάουλ. Δε μπορεί η Ευρωπαϊκή Κεντρική Τράπεζα να μας λέει ότι δεν έχει η ίδια μηχανισμούς ν’ αξιολογήσει. Αυτό θα το κάνει και το είπε, το είπε και ο Αυστριακός κεντρικός τραπεζίτης, άρα στην ουσία αυτό προχωράει και θα γίνει. Δε νομίζω στην επόμενη δόση να τίθεται θέμα ελληνικών ομολόγων. Αυτό θα γίνει. Ποιο είναι το πρόβλημα σήμερα: Το πρόβλημα σήμερα είναι ότι οι ελληνικές Τράπεζες έχουν δανειστεί 60 δις από την ΕΚΤ σ’ ένα σύνολο Ενεργητικού 300 τόσα. Άρα το 20-25% του Παθητικού των ελληνικών Τραπεζών οφείλεται στην Ευρωπαϊκή Κεντρική Τράπεζα. Αυτό εμποδίζει την Ευρωπαϊκή Κεντρική Τράπεζα να κάνει αυτή την πολιτική εξόδου που θέλει από τη μια χαλαρή νομισματική πολιτική όταν στην Αμερική έχει ξεκινήσει.\nΣυντονιστής: Επιλογή της ήταν.\nΓ. Στουρνάρας: Επιλογή της ήταν, ναι. Υπάρχει λοιπόν ένα θέμα νομισματικής πολιτικής. Τώρα δέχομαι ότι είναι υπερβολικά αυτά που λέγονται, γιατί, τι θα μπορούσε να κάνει: Ουδείς πιστεύει ότι τα ελληνικά ομόλογα θα συνεχίσουν να έχουν 300 μονάδες spread μετά από το δανεισμό. Δηλαδή μετά από το Μάιο, το spread, θυμηθείτε με, θα καταρρεύσει. Ούτε πιστεύει κανείς σήμερα ότι η ελληνική οικονομία θα χρεοκοπήσει. Αυτό δια των πλέον υπεύθυνων χειλέων, του Διευθυντού του Δημοσίου Χρέους της Γερμανίας, που είπε ότι «χρεοκοπημένη χώρα του ευρώ ίσον χρεοκοπία του ευρώ». Άρα δεν υπάρχει περίπτωση χρεοκοπίας. Άρα λοιπόν, τι θα μπορούσε να κάνει η Ευρωπαϊκή Κεντρική Τράπεζα και ίσως να το κάνει και στην πράξη αλλά δε θα βγει να το πει, διότι η Ευρωπαϊκή Κεντρική Τράπεζα έχει μια κρυψίνοια και καλά κάνει σ’ αυτό: Θα δώσει λίγο παραπάνω ρευστότητα πιστεύω, κατά την άποψή μου και δεν έχω καμία εσωτερική πληροφόρηση, θα δώσει λίγο παραπάνω ρευστότητα την περίοδο που θα δανειστεί το ελληνικό Δημόσιο και η ρευστότητα δε θα είναι μόνο στις ελληνικές Τράπεζες, θα είναι σε όλες τις Τράπεζες, θα αγοραστούν τα ομόλογα και κατόπιν θα την αποσύρει όταν πέσουν τα spreads. Άρα ούτε γάτα ούτε ζημιά. Έτσι θα γίνει πιστεύω τελικά, διότι όλοι οι άλλοι μηχανισμοί προσκρούουν στη Συνθήκη.\nΣυντονιστής: Όπως καταλάβατε, το βιβλίο του φίλου μου του Θοδωρή και του Μιχάλη είναι ένα απαραίτητο ανάγνωσμα για τις εποχές που έρχονται. Σας ευχαριστούμε όλους που ήσαστε σήμερα μαζί μας.\n2010-03-16. Βιβλίο Πελαγίδη-Μητσόπουλου Μέρος Β' from Evangelos Venizelos on Vimeo.


5 Τρόποι να γίνεις περισσότερο Αισιόδοξη - Women's Bible\nΗ αισιόδοξη γυναίκα είναι συνολικά πιο χαρούμενη και υγιής από την απαισιόδοξη. Το μυστικό της είναι απλό: πιστεύει ότι η ζωή, συνολικά, είναι καλή μαζί της και ότι προσωπικά θα τα καταφέρει σε ότι βάλει στόχο.\nΤο πρώτο κλειδί είναι ότι έχει μεγαλύτερο τσαγανό και επιμονή από την απαισιόδοξη, όταν αντιμετωπίζει μια αναποδιά ή δυσκολία. Όχι, δεν είναι ότι ζει στο ροζ συννεφάκι της, απλά είναι διατεθειμένη να συνεχίσει να προσπαθεί. Η απαισιόδοξη, όχι.\nΤο δεύτερο κλειδί είναι ότι οι άλλοι άνθρωποι την συμπαθούν πιο πολύ. Και όσο πιο πολύ σε συμπαθούν οι άλλοι, τόσο περισσότερη κοινωνική δικτύωση μπορείς να έχεις.\nΟ λόγος που την συμπαθούν οι άλλοι άνθρωποι είναι εξωφρενικά απλός. Την συμπαθούν, γιατί προσδοκά η ίδια ότι θα την συμπαθήσουν. Βγάζει μια ζεστασιά και θετικότητα, που είναι μεταδοτική για όλους.\nΕπιπλέον, και εξίσου σημαντικό, είναι ότι η αισιόδοξη γυναίκα είναι πιο τυχερή. Όχι, δεν έχει σχέση με «θετική ενέργεια» και άλλες new age αηδίες, απλά η αισιόδοξη γυναίκα είναι σε καλύτερη θέση να αξιοποιήσει τις ευκαιρίες. Είναι πιο ανοιχτή σε νέες εμπειρίες, στο να δοκιμάσει νέα πράγματα.\nΠώς να γίνεις πιο αισιόδοξη\nΈχω συνηθίσει να ακούω από πολλές γυναίκες που προσπαθούν να βελτιωθούν στο φλερτ και τις σχέσεις: «και γιατί να είμαι πιο αισιόδοξη και θετική; Αφού αυτοί που μου αρέσουν δεν μου δίνουν σημασία.». Εδώ είναι που γνέφω καταφατικά και λέω: «ακριβώς αυτό είναι το πρόβλημα».\nΠέρα από πλάκα όμως, πρόκειται για μια συνηθισμένη στάση: θεωρείς ότι δικαιούσαι να έχεις χάλια στάση απέναντι στη ζωή, ακριβώς επειδή έχεις έλλειψη επιτυχίας. Και ακριβώς εδώ βρίσκεται το πρόβλημα. Είναι σα να πιστεύεις ότι η επιτυχία είναι που θα φέρει την σωστή στάση ζωής και όχι το ανάποδο.\nΜε το να βασίζεις φίλη μου όμως την στάση σου στις επιτυχίες σου ή σε όσα έχεις καταφέρει, χάνεις την ευκαιρία να τις εκτιμάς.\nΑυτός είναι και ο λόγος που είναι σημαντικό να αλλάξεις τον τρόπο σκέψης σου. Ακόμα και αν δεν είχες τίποτα άλλα παρά αποτυχίες, μπορείς να μάθεις να είσαι πιο αισιόδοξη. Στην πραγματικότητα, αν γίνεις αισιόδοξη, θα μπορείς πιο εύκολα να ξεπεράσεις τις αποτυχίες. Νιώθεις ότι έχεις μεγαλύτερο έλεγχο πάνω στον εαυτό σου και την τύχη και συνεχίσεις να προχωράς μπροστά.\nΟπότε, πως γίνεσαι πιο αισιόδοξη;\nΚαι όσο περισσότερο βλέπεις κάτι σαν πρόκληση, αντί για εμπόδιο, τόσο περισσότερο βοηθάς τον εαυτό σου να το ξεπεράσει, ακόμα κι αν παίρνει χρόνο. Επιπλέον αυτό η θεώρηση σε βοηθάει να γίνεις πιο ευέλικτη και να σκέφτεσαι πιο δημιουργικά. Μπορεί να μην ξέρεις πώς να το διαπεράσεις, αλλά μπορείς να βρεις τρόπο να το παρακάμψεις.\nΓια να μπορείς να ξεπερνάς τα προσωπικά εμπόδια στο φλερτ, δες εδώ\nΚάποια που προσπαθεί να χάσει 20 κιλά, μπορεί να μην καταλάβει ότι ακόμα και τα 5 που έχασε ως τώρα είναι μεγάλο επίτευγμα. Κάποια που θέλει να τρέξει μαραθώνιο, μπορεί να ξεχάσει ότι πριν δεν μπορούσε να τρέξει ούτε 3 χιλιόμετρα. Και η μικρή αλλαγή είναι αλλαγή και είναι κάτι που πρέπει να εκτιμούμε.\nΟι απαισιόδοξοι κάνουν το λάθος να πιστεύουν στις γενικεύσεις: ότι κι αν προσπαθήσουν δεν έχει νόημα κλπ. Οι αισιόδοξοι, από την άλλη, εστιάζουν στο συγκεκριμένο: το συγκεκριμένο project δεν πήγε καλά, τα επόμενα θα πάνε καλύτερα.\nΠίστεψε στις δυνάμεις σου\nΑυτό που κάνει φίλη μου τους αισιόδοξους ανθρώπους να πετυχαίνουν πιο συχνά είναι ότι πιστεύουν ότι έχουν τη δυνατότητα να τα καταφέρουν. Παίρνουν το μερίδιο που τους αναλογεί, όχι μόνο για τις αποτυχίες, αλλά και τις επιτυχίες.\nΓια να νιώθεις αισιόδοξη ανάμενε τα καλύτερα\nΤο τελικό στοιχείο για να έχεις μια πιο θετική στάση και να είσαι αισιόδοξη είναι απλό: να ελπίζεις. Το να προσδοκάς ότι τα πράγματα θα πάνε καλύτερα, ότι θα τα πας εσύ καλύτερα και ότι θα τα καταφέρεις, κάνει πιο πιθανό ότι όντως θα τα καταφέρεις.\nΜην αφήσεις λοιπόν τον τρόπο σκέψης σου να περιορίσει την πρόοδο σου. Καλλιέργησε μια πιο θετική στάση ζωής, γίνε πιο αισιόδοξη και θα εκπλαγείς με όσα μπορείς να καταφέρεις.


Eίμαι 40 ετών νονά, σε βάφτιση, μεσημέρι 16 Αυγούστου στην Αθήνα. Θα φορέσω ένα φόρεμα λίγο πάνω από το γόνατο σε πράσινο ανοιχτό. Με τι πέδιλα και τι αξεσουάρ να το συνδυάσω; Ευχαριστώ πολύ\nΦίλη μας θα το συνδυάσεις με ένα ζευγάρι nude πέδιλα με λεπτά λουράκια και και ένα ωραίο εντυπωσιακό κολιέ κοντό με πολλά χρώματα. Δες παρακάτω τη φωτογραφία για να καταλάβεις το ύφος.\nΓεια σας. Πολύ χρήσιμο το site σας! Sos! Τον Αύγουστο είμαι καλεσμένη σε μια βάφτιση στην παραλία, μετά από την οποία θα ακολουθήσει beach party. Αναρωτιόμουν τι θα ήταν πιο σωστό να φορέσω. Σίγουρα μαγιό, αλλά το συνολικό look πρέπει να ειναι παραλίας; (π.χ. παρεό, σανδάλια, καπέλο, μεγάλη τσάντα κ.λ.π ή ένα μακρύ φόρεμα που να ταιριάζει με το μαγιό;) Επίσης ποιά χρώματα είναι στη μόδα; (Ταιριάζει το πετρόλ που λατρεύω, σε ξανθιά, γαλανομάτα με ανοιχτόχρωμη επιδερμίδα;)\nΤα μαλλιά είναι καλύτερα να είναι σηκωμένα ψηλά και ελαφρώς ατημέλητα; Σημειώνω οτι η βάφτιση είναι μετά τις 6 το απόγευμα. Ευχαριστώ εκ των προτέρων για τη βοήθεια.\nΦίλη μας γειά σου και εσένα. Λοιπόν για μία τέτοια περίσταση το look σου πρέπει να είναι ως εξής: Θα φορέσεις ένα ωραίο μακρύ φόρεμα σε χρώμα που σου ταιριάζει, (το πετρόλ είναι μια χαρά) με ένα ζευγάρι φλατ σανδάλια. Αν θες βάζεις το μαγιό σου στην τσάντα και το φοράς μετά αν κάνετε μπάνιο κατά την διάρκεια του πάρτι. Μπορείς να φορέσεις σκουλαρίκια σε gipsy style και για τσάντα δεν χρειάζεται να ειναι αυτή της παραλίας αλλά ίσως ένας φάκελος από ψάθα ή ύφασμα.\nΚαπέλο δεν χρειάζεται να πάρεις μαζί σου και τα μαλλιά σου άφησε τα κάτω, χτενισμένα χαλαρά.\nΤσάντα-φάκελος Mashlinda Designs από 27,00 € τώρα 21,60 € - Για να την αγοράσεις κάνε κλικ εδώ\nΓεια σας κορίτσια, θα ήθελα να ρωτήσω το εξής. Αυτό το Σάββατο έχω ένα γάμο και σκέφτομαι να φορέσω ενα τιρκουάζ δαντελένιο φόρεμα λίγο πάνω από το γόνατο σε ίσια γραμμή. Τι είδους παπούτσια και τι χρώμα ταιριάζουν καλύτερα;\nΓειά σου και εσένα φίλη μας. στο φόρεμα σου θα ταίριαζαν λευκές γόβες όχι δίπατες, κλασικές αλλά και πέδιλα λευκά ή nude.\nΚαλησπέρα, αγόρασα τα παπούτσια της φωτό που επισύναψα και θέλω να τα φορέσω σε απογευματινή βάπτιση. Όπως βλέπετε είναι φούξια - μωβ και θα με βοηθήσετε παρά πολύ εάν μου πείτε τι επιλογές χρωμάτων έχω σε ρούχα,τσαντάκι κ αξεσουάρ...\nΚαλησπέρα και σε εσένα φίλη μας. Λοιπόν τα παπούτσια σου είναι αρκετά έντονα, οπότε συνδύασε τα με λευκό μίνι σε γραμμή αλφα φόρεμα και ένα πολύ ωραίο κολιέ στα χρώματα του παπουτσιού. Ρίξε μια ματιά και στο Tshopping.gr που θα βρεις πολλές επιλογές σε φορέματα αλλά και κοσμήματα!\nΓεια σας κορίτσια! Ευχαριστούμε για τις συμβουλές σας! Ποιες γόβες θα είναι στη μόδα το χειμώνα;\nΘα μου πείτε γιατί βιάζομαι; Έχω βρει κάποιες που μ\_' αρέσουν και είναι ευκαιρία τώρα στις εκπτώσεις. Υποθέτω χωρίς φιάπα; Και από χρώμα; Πέρα απ\_' το κλασικό μαύρο. Ευχαριστώ!!!\nΝαι φίλη μας, να τις επιλέξεις χωρίς φιάπα σίγουρα και από χρώματα αν βρεις κάτι σε μπορντό, γκρι ή με snakeskin prints. Επίσης αν δεν έχεις σε nude απόχρωση, ίσως είναι αυτή η σωστή επιλογή για σένα αφού ταιριάζουν με όλα και είναι απαραίτητες για την γκαρνταρόμπα μας. Να τις αγοράσεις χωρίς δεύτερη σκέψη και να είσαι σίγουρη πως θα τις βολευτείς!\nNude γόβες Mourtzi από 99,00 € τώρα 79,20 € -Για να τις αγοράσεις κάνε κλικ εδώ\nΚαλημέρα, είμαι η Κατερίνα απο Χανιά και 30 Αυγούστου έχω τη βάπτιση του 3ου μου βλασταριού. Η βάπτιση θα γίνει στην παραλία και θα ήθελα να φορέσω ενα φόρεμα μακρύ, λευκό ίσως συνδυασμένο με δαντέλα. Ειμαι 1.75 , 68 κιλά με ομοιόμορφο σώμα. Please help me!\nΚατερίνα μας αρέσει πολύ η ιδέα του φορέματος που περιγράφεις, απλά πρέπει να προσέξεις τα παπούτσια που θα συνδυάσεις να είναι ή σανδάλια χρυσά ή πλατφόρμες λευκές. Μην φορέσεις πολλά αξεσουάρ αν είναι δαντελένιο το φόρεμα σου και κράτα ένα bohemian ύφος συνδυάζοντας ίσως χρυσά σκουλαρίκια κρίκους ή χρυσά βραχιόλια.


Μπλατ: Παίξαμε άμυνα πολύ υψηλού επιπέδου | naftemporiki.gr\nΠέμπτη, 17 Ιανουαρίου 2019 23:44\n«Παίξαμε άμυνα πολύ υψηλού επιπέδου κι αυτό ήταν απαραίτητο. Είχαμε πολύ καλά ποσοστά που συνήθως οδηγούν σε υψηλό σκορ. Το πρόβλημα ήταν ότι κάναμε πολλα ανόητα λάθη σήμερα. Η Κίμκι είναι καλή ομάδα, με καλό προπονητή και έτσι η νίκη μας γίνεται καλή», σχολίασε αρχικά ο Μπλατ.\nΣτη συνέχεια, ο Αμερικανοϊσραηλινός τεχνικός απάντησε για:\nΤη μη χρησιμοποίηση του Τίμα: «Είναι δύσκολο να βάζεις 12 παίκτες σε κάθε ματς. Το έχω κάνει, αλλά δεν είναι εύκολο. Δεν νομίζω ότι ούτε ο Αξέλ και ο Μπόγρης έπαιξαν πολύ. Είναι θέμα αγώνα. Η Κίμκι κράτησε το ματς σε χαμηλό ρυθμό. Υπήρχε επομένως μικρότερη ανάγκη για εκτεταμένο ροτέισον».\nΤο τι περιμένει στα επόμενα παιχνίδια: «Νομίζω ότι πρέπει να κοιτάξουμε πρώτα τα ματς με τον Χολαργό και την Φενέρμπαχτσε που είναι τα ακριβώς επόμενα. Αν κοιτάξω πίσω, σίγουρα πιστεύω ότι θα έπρεπε να έχουμε άλλη μία νίκη, αλλά δεν μπορεί να αλλάξει κάπως αυτό».\nΤην απόδοση του Παπανικολάου τον τελευταίο μήνα: «Καλή ερώτηση. Ο Κώστας παίζει μπάσκετ υψηλού επιπέδου σε άμυνα και επίθεση. Δεν με εκπλήσσει αυτό, γιατί είναι παίκτης υψηλού επιπέδου. Το θέμα είναι ότι το καταφέρνει χωρίς να αφαιρέσει κάτι από κάποιον συμπαίκτη του. Μου αρέσει πολύ να το βλέπω αυτό».\nΤο αν η παρουσία Παπανικολάου επηρεάζει την συμμετοχή των Τουπάν-Τίμα: «Νομίζω πως ο λόγος είναι η επίδραση του Κώστα στο παιχνίδι μας. Αυτό όμως δεν σημαίνει τίποτα για την συνέχεια. Αυτοί οι παίκτες πρέπει να είναι πάντα έτοιμοι και θα έχουν τις ευκαιρίες τους. Θα σας δώσω ένα παράδειγμα. Δείτε τι έκανε ο Σάσα Βεζένκοφ σήμερα. Μας βοήθησε πολύ στο ματς με τον Προμηθέα και σήμερα ήταν επίσης εξαιρετικός, παρ' όλο που είχαν προηγηθεί αγώνες χωρίς συμμετοχή για εκείνον. Η δουλειά του επαγγελματία παίκτη είναι να βρίσκεται πάντα σε ετοιμότητα».\nΕΥΡΩΛΙΓΚΑ 2018-19 ΕΥΡΩΛΙΓΚΑ ΜΠΑΣΚΕΤ - ΕΛΛΑΔΑ ΜΠΑΣΚΕΤ - ΚΟΣΜΟΣ